Potreban novi zakon o osiguranjima; Ne sme da trpi isplata | Novosti.RS\nPotreban novi zakon o osiguranjima; Ne sme da trpi isplata\n14. 11. 2018. u 18:33\nSrbija bi trebalo da dobije novi Zakon o obaveznim osiguranjima, a donošenje nove regulative koja bi bila usklađena sa evropskim standardima je neophodno, saglasni su i osiguravači i NBS i Ministarstvo finansija\nSrbija bi trebalo da dobije novi Zakon o obaveznim osiguranjima, a donošenje nove regulative koja bi bila usklađena sa evropskim standardima je neophodno i tu su saglasni i osiguravači i Narodna banka Srbije (NBS) i Ministarstvo finansija.\nMinistarstvo finansija i Narodna banka Srbije rade na izradi novog Zakona o obaveznom osiguranju u saobracaju, receno je ranije u NBS.\nZbog toga je formirana zajednička Radna grupa, u čijem su sastavi i druge relevantne državne institucije, koja priprema novi zakon o obaveznom osiguranju u saobraćaju.\nPROČITAJTE JOŠ: Životnu polisu obara visoki pritisak\nUdruženje osiguravača Srbije, koje u Radnoj grupi zastupa interese osiguravajućih društava, smatra da bi novi Zakon trebalo da reguliše i odnos osiguravača i svih spoljnih kanala prodaje polisa od autoodgovornosti, kao i tehničkih pregleda i ističu da isplata štete ne sme da bude ugrožena.\nPROČITAJTE JOŠ: UDRUŽENJE OSIGURAVAČA: Svet stiže u Srbiju\n"Ne treba zaboraviti da je maksimalna dozvoljena provizija od pet procenata za prodaju polisa AO definisana još Zakonom o obaveznom osiguranju u saobraćaju iz 2009. godine i da osiguravači poštuju zakonsku odredbu. Iznos od maksimalnih pet posto na ime provizije je propisan da bi ostalo dovoljno novca za isplatu šteta", saopštilo je Udruženje osiguravača Srbije.\nOvo Udruženje se oglasilo povodom nedavnog pisanja medija da tehnički pregledi poskupljuju, a da cene polisa auto-osiguranja ne pojeftinjuju u Srbiji.\nSuština polise osiguranja od AO (polisa osiguranja od auto-odgovornosti) je isplata štete trećim oštećenim licima i ničiji interes to ne sme da dovede u pitanje, kaže se u saopštenju.\n"To je inače jedina polisa koja je obavezna na našem tržištu, koju građani, odnosno vlasnici automobila, moraju da kupe", kažu u Udruženju.\nPored provizije, navode, osiguravajuća društva su plaćala i druge vrste troškova, čija je korekcija izvršena stupanjem na snagu Pravilnika o tehničkim pregledima, jula ove godine.\n"Jedna od glavnih ideja novog pravilnika, koji je usvojio MUP, je da tehnički pregledi žive isključivo od osnovne delatnosti - tehničke kontrole vozila koja učestvuju u saobraćaju, odnosno, od svog rada. Drugim rečima, od osiguravača mogu da dobiju samo zakonom predviđenu proviziju. Smatramo da su nova pravila dobra i da pozitivno utiču na bezbednost u saobraćaju".\nPrema oceni Udruženja, sada će tehnički pregled morati da prođu i vozila koja na takvom pregledu nikada nisu bila, a interes osiguravača je, kaže se, manje saobraćajnih nezgoda usled neispravnih vozila, što će se novim Pravilnikom o radu tehničkih pregleda, tvrde, sigurno smanjiti.\nKako objašnjavaju, rad tehničkih pregleda nije u nadležnosti Udruženja osiguravača, osiguravajućih društava, niti Narodne banke, a polisu je moguće kupiti i direktno od osiguravača ili zastupnika.\n"Svesni smo činjenice da trenutna cena tehničkog pregleda, po kojoj najveći broj tehničkih pregleda i radi, nije adekvatna. Ipak, potreban je zajednički, partnerski stav osiguravajućih društava, vlasnika tehničkih pregleda i agencija za posredovanje u osiguranju. Na tome ćemo posebno insistirati u okviru Radne grupe za izmenu Zakona o obaveznom osiguranju u saobraćaju, čije upućivanje na javnu raspravu očekuju u kratkom roku".\nU saopštenju Udruženja se kaže da "navodi da je polisa osiguranja od AO prethodni put poskupela kako bi bila obezbeđena sredstva za plaćanje provizije tehničkim pregledima u iznosu od čak 25 odsto nisu tačni".\nTo je, dodaju, suprotno članu 45. Zakona o obaveznom osiguranju u saobraćaju koji je definisao tih pet procenata.\n"Nije tačno ni da je polisa poskupela 2014. godine zbog šteta od poplava koje su te godine pogodile Srbiju. Tako nešto ne bi dozvolila ni Narodna banka, kao regulator tržišta koji redovno kontroliše rad društava za osiguranje i ukazuje na probleme".\nPodsećaju da je cena polisa 2014. godine povećana prvi put posle šet godina, s tim da je u međuvremenu, kažu, kurs promenjen sa oko 80 dinara na 115 dinara za evro, "što je uslovilo i rast troškova života i poslovanja".\nPored toga, dodaju, cena polise je promenjena i zbog novih limita za obeštećenje koji su te godine sa 100.000 dolara povećani na milion evra za nematerijalne i 200.000 evra za materijalne štete.\nOčekivana je bila i povećana isplata šteta po osnovu završenih stečajnih postupaka nad društvima za osiguranje koja su ostala bez dozvole za rad, navodi se u saopštenju.\n"To znači da su građani, oštećeni pre 15-ak godina, konačno mogli da naplate štetu, a sredstva za to se obezbeđuju iz postojećih polisa, jer nije u redu da te štete isplaćuju društva za osiguranje koja početkom 2000-tih nisu ni poslovala na srpskom tržištu".\nInače, analize iz 2012. godine koje su uradili Institut za aktuarstvo i Udruženje aktuara pokazale su da bi cena polise u tom trenutku trebalo da se koriguje za 92,63 odsto.\n"Tada se od toga odustalo u dogovoru sa Narodnom bankom Srbije, koja svoju ulogu regulatora tržišta sprovodi najkvalitetnije u regionu, zbog teške ekonomske situacije", kaže se u saopštenju.\nMeđutim, dodaju, 2014. polise su poskupele zbog izmenjenih okolnosti na tržištu koje su mogle da ugroze poslovanje osiguravača i isplatu šteta.\n"I pored tog poskupljenja, cena polise osiguranja od autoodgovornosti za reperno vozilo u Srbiji je i dalje najjeftinija u regionu. Kod nas košta 87 evra, u Crnoj Gori 110, Bosni i Hercegovini oko 100, u Hrvatskoj uz sve popuste oko 150 evra, a u Sloveniji od 230-250 evra", zaključuje se u saopštenju.


Reske - Blic Online\nDržavljanin Srbije pokušao da prošvercuje Turčina u Mađarsku\nDržavljanin Srbije pokušao je da prošvercuje Turčina u Mađarsku, saopštila je mađarska policija.\nU vozilima državljana Srbije i Crne Gore pronađena droga vredna 320.000 \nNa graničnom prelazu Reske sa Srbijom mađarski policajci su u dva vozila kojima su upravljali srpski državljanin i državljanka Crne Gore pronašli i zaplenili drogu koja na crnom tržištu Mađarske vredi oko 320.000 evra, navodi RTS.\nSrpski državljanin preminuo na granici sa Mađarskom\nPolicijska kapetanija mađarske županije Čongrad saopštila je da je u subotu popodne, ispred graničnog prelaza Reske srpskom državljaninu (64) pozlilo i da je preminuo.\nLAŽNA DOJAVA O BOMBI Horgoš bio zatvoren\nDojava da je na graničnom prelazu Horgoš - Reske postavljena bomba bila je lažna i taj granični prelaz je večeras ponovo otvoren za saobraćaj i građane, izjavila je Tanjugu državni sektera u Ministarstvu unutrašnjih poslova Jana Ljubičić.\nSA DVA PIŠTOLJA PREKO GRANICE Državljanin Srbije uhapšen na Horgošu\nMađarska policija uhapsila je državljanina Srbije koji je pokušao da preko prelaza Horgoš - Reske u automobilu prenese dva pištolja i municiju, saopštila je danas policija.\nUNHCR: Mađarska izbeglice šalje pravo na granicu sa Austrijom\nMađarska je prestala da registruje hiljade migranata i izbeglica koji prelaze granicu sa Srbijom i transportuje ih pravo na granicu sa Austrijom, saopštio je danas Visoki komesarijat Ujedinjenih nacija za izbeglice (UNHCR).\nVojnici i oklopni Hameri u Reskeu\nDan uoči najavljene primene pooštrenih mera na mađarskoj- granici, kod mesta Reskea raspoređeno je jutros pet kamiona vojnika i oklopnih vozila Hamer, javlja mađarska državna televizija M1.\nTENZIJE U KAMPU Migranti u strahu od novih mađarskih zakona\nSUMORNI REKORD U Mađarsku ušlo 5.809 ljudi u jednom danu\nRekordnih 5.809 ljudi ušlo je u Mađarsku u nedelju u najnovijem talasu izbeglica, čime je oboren prethodni rekord od 4.330 ljudi koliko je mađarska policija zabeležila u subotu, saopšteno je danas u Budimpešti.\nIZBEGLIČKA KRIZA Mađarska gomila vojsku na granici sa Srbijom\nU mađarskom mestu Reske na granici sa Srbijom pojavio se veliki broj vojnika, javila je agencija RIA Novosti sa mesta događaja.\nIzbeglice samo stižu u Mađarsku, prihvatni centri puni\nU Mađarskoj je tokom noći 20 autobusa prebacilo izbeglice iz sabirnog u prihvatne centre, a autobusi sa jutros ukrcanim izbeglicama ne mogu da krenu, jer su prihvatni centri trenutno prebukirani i čeka se da se za njih oslobode mesta, javila je državna televizija M1.\nNemiri u kampu kod mesta Reske: Izbeglice protestuju zbog registracije\nNovi nemiri izbili su sinoć u Sabirnom centru za izbeglice kod mesta Reske, u blizini srpsko-mađarske granice.\nPreminula izbeglica povređena u saobraćajnoj nesreći\nIzbeglica koja je sinoć u saobraćajnoj nesreći teško povređena kod Reskea preminula je danas u bolnici, saopštila je mađarska policija.\nUDES KOD RESKE Auto naletelo na izbeglice, jedna osoba u životnoj opasnosti\nJedna izbeglica je u životnoj opasnosti, a druga je teško povređena nakon što je sinoć u okolini Reskea putnički automobil naleteo na grupu izbeglica, saopštila je mađarska policija.\nMađarska: Autobusima užurbano prebacuju migrante iz mesta Reske\nMađarske vlasti počele su večeras, užurbano, autobusima da prebacuju migrante iz mesta Reske ka, za sada, nepoznatoj destinaciji, a stotine migranata već su prevezeni autobusima, javio je reporter Tanjugu sa lica mesta.\nSKANDAL NA GRANICI Snimateljka šutira i sapliće izbeglice dok beže od policije\nSnimateljka mađarske televizije, koju su mediji identifikovali kao Petru Laslo, triput je napala izbeglice dok su pokušavale da probiju policijski kordon kod prihvatnog centra u mestu Reske, na granici sa Srbijom. Saplela je čoveka s detetom u naručju i šutnula devojčicu i mladića.\nGrupa izbeglica opet krenula peške ka Budimpešti, policija bacila suzavac\nSituacija u Mađarskoj, u Reskeu, naselju nedaleko od granice sa Srbijom, večeras se dodatno zakomplikovala, jer su pojedine izbeglice pokušale da probiju kordon policije, a jedan policajac je uzvratio suzavcem.\nDRAMA U 8 SLIKA Porodica prešla iz Srbije u Mađarsku u potrazi za spasom, sve se srušilo u sekundi\nU gradu Reske, na mađarsko-srpskoj granici, fotograf je zabeležio očajnički pokušaj jedne porodice izbeglica da automobilom kojim su upravljali krijumčari stigne do severa Mađarske i nastavi putovanje ka nekoj od bogatijih zemalja Evropske unije.\nPRVA SLIKA: Grupa migranata ulazi u mađarsko polje kukuruza. DRUGA SLIKA objašnjava dramu izbeglica\nTenzije između izbeglica i policije na granici Mađarske sa Srbijom rastu, uz povremene nerede, a jedan čovek se danas povredio u stampedu, javio je AP.\nDRAMA NA GRANICI Migranti probili kordon, policija koristila biber-sprej, zatvoren autoput ka Budimpešti\nGrupa izbeglica koja je večeras krenula peške auto-putem ka Budimpešti u Mađarskoj pristala je da se autobusima vrati nazad u Prihvatni centar u Reskeu, nedaleko od granice sa Srbijom. Auto-put M5 u Mađarskoj koji od Horgoša vodi ka Budimpšeti zbog toga je bio zatvoren nekoliko sati.\nSVI BI DA BUDU SIRIJCI Prevara koju otkrivaju pocepani dokumenti na granici Srbije i Mađarske\nHAJDUKOVO - Pakistanska lična karta u žbunju, bangladeška u polju kukuruza. Pocepana iračka vozačka dozvola sa fotografijama čoveka s brkovima u stilu Sadama Huseina, a na drugoj zabrađena žena sa stidljivim osmehom.\nMađarska: Novi kamp za izbeglice kod grada Reske\nMađarska policija sprovela je danas stotine migranata pored četiri metra visoke ograde sa bodljikavom žicom na vrhu u novi "Centar za strance" kod njene južne granice, pripremajući bezbednosne restrikcije za njihov neprekidni priliv iz Srbije, javljaju izveštači Rojtersa.\nNEMIRI NA MAĐARSKOJ GRANICI Ispaljen suzavac na migante, stiže još 2.100 policajaca


Snižene cene Fordovih lakih komercijalnih vozila - KAMIONI.NET\nPravnim licima i preduzetnicima, koji vozila koriste za svoje prevozne potrebe i zbog toga imaju pravo na povrat PDV-a, u prodajno-servisnoj mreži Forda u Srbiji do kraja godine se nudi mogućnost kupovine lakih komercijalnih i nekih SUV vozila (sa N1 homologacijom) po specijalnim cenama. Istovremeno, za dosadašnje flotne kupce i ona pravna lica koja jednokratno kupuju dva i više vozila odobravaju se dodatni popusti.\nIz Grand Motorsa, generalnog uvoznika Fordovih automobila i lakih komercijalnih vozila za Srbiju, poručuju da su svi „komercijalci“ koji se nude tokom ove prodajne kampanje spremni za isporuku odmah po uplati.\nPotencijalnim kupcima su najzanimljivija vozila koja se istovremeno mogu koristi kao putnička i „teretna“, sa N1 homologacijom, sa četiri ili pet sedišta i izdašnim prostorom za prevoz robe. Od vozila s popustom u Grandu Motorsu skreću pažnju na Ford Kugu N1 sa četiri sedišta, 1.5 TDCi dizel motorom (120 KS), ručnim šestostepenim menjačem, pogonom na prednje točkove, koja u paketu opreme Business ima aluminijumske naplatke, automatski klima-uređaj, zadnje parking senzore, ekran od 8 inča sa navigacijom (cela Evropa), kameru za nadzor hoda unazad, elektro paket itd, a do kraja godine košta 18.990 evra (u dinarskoj protivvrednosti) bez PDV-a.\nI jedan od najtraženijih furgona na evropskom tržištu – Ford Transit Custom Van, do kraja godine u Srbiji ima promotivne cene. Recimo, varijanta 320 SWB, sa zapreminom tovarnog prostora od 6 m3 i nosivošću 1.200 kg, pokretana 2.0 TDCi dizel motorom od 105 KS, opremljena ručnom šestostepenom transmisijom i paketom Trend (u kojem su, između ostalog, klima-uređaj, radio, centralno daljinsko zaključavanje, elektro podizači stakala, elektro podesivi i grejani retrovizori, električno grejanje vetrobrana itd) košta 17.590 evra bez PDV-a.\nVerzija s dužim međuosovinskim rastojanjem, 320 LWB, koju pogoni dizel motor od 130 KS, a ima visok krov, zapreminu tovarnog prostora od 8,3 m3 i nosivost od 1.100 kg i isti, Trend paket opreme, trenutno košta 19.190 evra. U cenu ovog vozila uključen je i akcijski paket 4×4 – četiri servisa po planu održavanja, četiri godine produžene garancije i četiri godine pomoći na putu.\nDo kraja godine na specijalnom popustu je i jedan u svemu vrlo atraktivan „terenac“ sa N1 homologacijom i pet sedišta – Ford Ranger Double Cab. Taj mišićavi pik-ap s 2.2 TDCi motorom, koji svojih 160 „konja“, posredstvom ručnog šestostepenog menjača, prenosi na sva četiri točka (uz mogućnost odabira 2H, 4H i 4L) i paketom opreme XL (klima-uređaj, radio, elektro paket, kuka za vuču, zaštita podvozja itd) košta 22.490 evra bez PDV-a. Ista karoserija i pogonska grupa, ali s drugačijim paketom opreme – XLT (alu naplaci od 16”, prekrivka tovarnog prostora itd) košta 24.790 evra. Varijanta s automatskom šestostepenom transmisijom i paketom opreme Black Limited (tamnom kožom obložena unutrašnjost, crni alu naplaci, ekran od 8” s navigacijom, kamera koja se aktivira pri kretanju unazad itd) košta 31.490 evra.\nI varijanta s vrha ponude, s paketom opreme Wildtrack, s motorom 3.2 TDCi od 200 KS i automatskim šestostepenim menjačem tokom novembra i decembra ima akcijsku cenu – 32.990 evra bez PDV-a.\nPo sniženim cenama do kraja godine u ponudi su i neke verzije Fordovih lakih komercijalnih vozila Conenct N1 i Van i Transit.\nTags: Ford Kuga, Ford Ranger, Ford Transit, Ford Transit Custom, Grand Motors\nKAMIONI.NET > Laka komercijalna vozila > Snižene cene Fordovih lakih komercijalnih vozila


Preporuka: 1653 / Link / Replika: 9 / Molimo vas da se ulogujete ili registrujete da biste mogli da šaljete komentare.\nPreporuka: 2784 / Link / Replika: 7 / Molimo vas da se ulogujete ili registrujete da biste mogli da šaljete komentare.\nPreporuka: 1218 / Link / Replika: 21 / Molimo vas da se ulogujete ili registrujete da biste mogli da šaljete komentare.\nPreporuka: 3219 / Link / Replika: 3 / Molimo vas da se ulogujete ili registrujete da biste mogli da šaljete komentare.\nPreporuka: 2088 / Link / Replika: 2 / Molimo vas da se ulogujete ili registrujete da biste mogli da šaljete komentare.\nPreporuka: 1218 / Link / Replika: 3 / Molimo vas da se ulogujete ili registrujete da biste mogli da šaljete komentare.\nPreporuka: 261 / Link / Replika: 36 / Molimo vas da se ulogujete ili registrujete da biste mogli da šaljete komentare.


Rekordan suficit u budžetu SAD\nRekordan suficit u budžetu SAD\nOgroman deficit u godišnjem budžetu SAD smanjen je u aprilu, budući da se u američke državne kofere slio najveći mesečni suficit u poslednjih pet godina, pokazuju zvanični podaci u Vašingtonu.\nFederalni budžet je prošlog meseca evidentirao suficit od 112,9 milijardi dolara, zbog priliva novca uoči isteka roka za plaćanje poreza za 2012, navodi američko Minsitarstvo finansija, a prenosi agencija AP.\nAprilski suficit gotovo je dvostruko veći od onog iz istog meseca lane, kada je iznosio 59,1 milijardu dolara.\nU prvih sedam meseci tekuće fiskalne godine, budžetski deficit iznosio je 487,6 milijardi dolara, 32 odsto manje u odnosu na sedam meseci zaključno sa aprilom 2012.\nBudžetski prihodi su u aprilu porasli za 28 odsto na godišnjem nivou na 406,7 milijardi dolara, dok su rashodi smanjeni za 13 odsto na 293,8 milijardi, zahvaljujući strogoj budžetskoj štednji, koja ima za cilj uštedu od 85 milijardi dolara do kraja septembra.\n„Smanjenje javnog deficita daje ministarstvu više prostora za finansiranje vladinih programa, u slučaju da Kongres ne uspe da podigne nivo državnog zaduživanja, kada trenutno ograničenje limita zaduživanja istekne 19. maja”, ocenio je stručnjak firme BMO kapital markets Sal Gotijeri.


SAD će u suradnji sa OHR i EU intenzivno učestvovati u reformi policije u BiH\nSjedinjene Američke Države ohrabrene su dosadašnjim napretkom postignutim na polju postizanja sporazuma o prestruktuiranju policije u Bosni i Hercegovini, a u skladu sa zahtjevima Evropske unije. Zadovoljni smo time što Evropska unija predviđa mogućnost otpočinjanja pregovora o stabilizaciji i pridruživanju sa Bosnom i Hercegovinom do kraja ove godine, ukoliko se ispuni uslov reforme policije.\nParlament Federacije Bosne i Hercegovine i Državni parlament tek trebaju usvojiti tekst kojeg je odobrila Evroska komisija, te podstičemo sve stranke da pokažu svoju opredjeljenost za ovu reformu ubrzanim usvajanjem nacrta ugovora bez promjena.\nPitanje reforme policije, u kontekstu obilježavanja desete godišnjice Dejtonskog mirovnog sporazuma, bit će ključno pitanje o kojem će se raspravljati tokom posjete američkog državnog podsekretara za politička pitanja, Nicholasa Burnsa, 12. oktobra, 2005. godine.\nSjedinjene Američke Države u potpunosti očekuju od svih stranki da, u duhu dobre volje, pregovaraju o brojnim tehničkim detaljima prestruktuiranja policije tokom faze implementacije, uključujući pitanje lokalnih policijskih regija u skladu sa tri principa Evropske komisije. Ova važna tehnička pitanja trebaju biti što prije riješena, a u okviru stvaranja profesionalnih, depolitiziranih policijskih snaga. Sjedinjene Američke Države u potpunosti namjeravaju da se, u saradnji sa Uredom visokog predstavnika i EU, intenzivno uključe u ovaj proces. Kaže se u saopćenju iz Ambasade SAD u Sarajevu.


Energijska Efikasnost U Fokusu Novog Ciklusa Saradnje Vlade TK I UNDP-a (VIDEO)\nMemorandumom o razumijevanju između Vlade Tuzlanskog kantona i Razvojnog programa Ujedinjenih naroda u Bosni i Hercegovini (UNDP), koji je danas potpisan u Tuzli, stvoreni su preduvjeti za saradnju ovih institucija s fokusom na energijsku efikasnost u narednom petogodišnjem ciklusu.\nMemorandum kojeg su potpisali premijer TK Kadrija Hodžić i zamjenik rezidentnog predstavnika Razvojnog programa UN-a u BiH Sukhrob Khoshmukhamedov kao primarni cilj ima poboljšanje efikasnosti razvojnih napora, te da odredi okvir i olakša saradnju u područjima održivog i inkluzivnog razvoja, uprave i vladavine prava i pružanja javnih usluga.\nDanašnjom prezentacijom Programa energetske obnove obuhvaćeno je 408 zgrada javne namjene u nadležnosti TK, a već su započete određene aktivnosti.\nViše od 80 posto objekata od navedenog broja su osnovne, srednje škole i fakulteti, jedan dio se odnosi na sudove i zdravstvene ustanove, a projekat energijske obnove podrazumijeva sredstva za zagrijavanje i za rasvjetu.\n-Vlada TK ulazi u sasvim novu fazu razvoja i saradnje sa UNDP-om. To podrazumijeva dva jedinstvena programa u BiH. Jedan smo danas prezentirali i radi se o energijskoj obnovi objekata javne namjene u TK, a drugi je dekarbonizacija stambenog fonda u TK – izjavio je premijer TK Kadrija Hodžić.\nPrvim programom se rješava 408 javnih zgrada, koje su stare 40 do 50 godina, a premijer TK ističe da ovaj projekt podrazumijeva velike uštede za TK.\n-Imamo ogromne probleme s grijanjem termoizolacijom, prokišnavanjem. Na ovaj način šest i po miliona koje smo do sada davali za energetsko zbrinjavanje ovih zgrada smanjujemo za 2.8 miliona KM godišnje – ističe Hodžić.\nOvim projektima se stupa u novu eru dekarbonizacije i zelene ekonomije te je ovo, podvukao je Hodžić, iskorak prema trendovima EU.\nUNDP će pružiti tehničku podršku u izvođenju radova na 35 javnih zgrada u TK.\nProjektne aktivnosti će doprinijeti provedbi UNDP-ovih klimatskih obećanja u BiH i ispunjavanju ambicioznijih ciljeva nacionalno utvrđenih doprinosa (NDC), kazao je zamjenik rezidentnog predstavnika Razvojnog programa UN-a u BiH Sukhrob Khoshmukhamedov.\nSmatra da je pored zaštite okoline i dekarbonizacije ovo dobra poslovna prilika. Naglasio je da će se kroz 4 do 5 godina sva uložena sredstva vratiti kroz uštede na energetskim računima i uštedama energije. Napomenuo je da ovaj projekat ima posebne benefite kada je u pitanju zdravstvani sistem.\nDirektor CRP-a Edin Zahirović mišljenja je da je ogroman potencijal mjera koje su danas predložene.\nNa objektima koji će biti predmet ovog projekta zastarjele su toplotne izolacije, stolarija je u lošem stanju, neefikasni sitemi grijanja. U strukturi mjera ovog projekta najznačajnije su, ističe Zahirović, mjere toplotne izolacije vanjskih zidova i zamjena stolarije.\nCilj projekta je doprinijeti kreiranju povoljnog okruženja za investicije u BiH u okviru kojeg je projektna komponenta povećanja mjera energijske efikasnosti u TK kroz ostvarivanje značajnih energijskih i finansijskih ušteda.


"Srpski tok" - Bizlife.rs\n14:55 Beograd , 29/01/2018\nSnabdevanje gasom preko gasovoda u Bugarskoj za Srbiju je jedan od alternativnih izvora tog energenta i trenutno se radi projekat deonice tog gasovoda od Niša do Dimitrovgrada, a uskoro bi trebalo da počne i izgradnja, izjavila je danas premijerka Srbije Ana Brnabić.\nPo pisanju današnjeg „Blica“, preduzeće „Južni tok“ koje je formirano zbog projekta izgradnje gasovoda kojim bi se gas dopremao iz Rusije uskoro će biti preimenovano u „Srpski tok“ i biće zaduženo za gradnju trase za plavi energent od Bugarske do Srbije.\nList je naveo da će se za taj projekat „Srbijagas“ zadužiti kratkoročnim kreditom od 15 miliona evra.\nPlan je da se iz srpskog čvorišta gas koji prolazi ispod Crnog i doprema se preko Bugarske isporučuje i za druge zemlje jugoistočne Evrope jer ukrajinska trasa neće više biti u funkciji.\nProcene su da bi izgradnja gasovoda kroz Srbiju koštao nešto više od 100 miliona evra.\nBugarska je za gradnju gasovoda dobila od EU 45 miliona evra, a po pisanju „Blica“ za te namene je EU u srpski budžet uplatila 49,7 miliona evra i te pare su na računu Ministarstva finansija.\nrusija gasovod Srbija brnabic


SNP poručila penzionerima da ne nasjedaju na ponude u zamjenu za glas - CdM\nSNP poručila penzionerima da ne nasjedaju na ponude u zamjenu za glas\nSocijalistička narodna partija Crne Gore danas je zamolila sve penzionere da ne nasjedaju na bilo kakve ponude i pritiske od strane Saveza penzionera i Fonda penzijskog i invalidskog osiguranja u zamjenu za glas na predstojećim izborima, poručivši im da su svoje penzije sami zaradili, da im ih niko ne daje iz svoga džepa, te niko nema pravo da utiče na njihov izbor.\n“Građani Crne Gore su već navikli da se u susret bilo kojim izborima dešavaju razne aktivnosti koje sprovodi aktuelna vlast, kako bi zadržala svoju poziciju. Ovoga puta Savez penzionera Crne Gore i Fond PIO preko svojih mjesnih organizacija u Podgorici, kojih ima oko 50, traže dostavljanje spiskova penzionera sa svih područja, bez objašnjenja zašto se to traži”, navode u SNP.\nKako ističu, penzioneri sumnjanju da se na taj način namjerava vršiti pritisak na njih u susret predsjedničkim i lokalnim izborima u Crnoj Gori.\n“Iz tog razloga su se i obratili Socijalističkoj narodnoj partiji, kako bi javnost bila upoznata sa namjerama vlasti da na ovaj način pokuša izvršiti pritisak na najosjetljiviji i najbrojniji dio populacije”, zaključuju u SNP.\nTagovipenzioneri pritisak SNP ucjene


Prema našim informacijama u ovoj akciji uhapšeni su Mladen Todorović, Vukašin Burić, Nikola Simić, Petar Vasić, Predrag Savić, Mile Petrović, Maksim Maksimović, Nenad Arapović, Savo Simić, Radoslav Simić, Nebojša Nogić i Jovan Lakić, piše Srpskainfo.\nPortparol MUP RS Mirna Miljanović rekla je, navodeći inicijale, da su u ovoj akciji oduzeli 200 grama kokaina, pištolj, 5.000 evra (10.000 maraka) i više mobilnih telefona.\n– Akcijom “Kristal” obuhvaćeno je i lišeno slobode do sada ukupno 23 osobe, protiv kojih je ili će biti podneseni izveštaji zbog izvršenja 17 krivicnih dela i to krivična dela Neovlaštena proizvodnja i promet opojnih droga, Omogućivanje uživanja opojnih droga, Nedozvoljen promet oružja ili eksplozivnih materija i Vrbovanje radi međunarodne prostitucije – pojasnila je Miljanovićeva. Podsećmo da je u ovoj akciji krajem maja uhapšena i Tijana Ajfon iz Srbije.\nNaime, prvi slučaj "turbo" prostitucije raskrinkan krajem maja u Bjeljini kada je u jednoj luksuznoj vikendici skrivenoj među zelenilom i poljanama uhapšeno 35 osoba, od čega devet devojaka među kojima je i srpska starleta Tijana Maksimović u javnosti poznatija kao Tijana Ajfon. Prema dosadašnjim operativnim podacima, upravo je Tijana Ajfon ta koja je organizovala masovne orgije, i to nakon što je sa svojim drugaricama i saradnicama ilegalno, čamcem, prešla na teritoriju Republike Srpske.


Vulin: Broj migranata smanjen\nMinistar za rad, zapošljavanje, boračka i socijalna pitanja Aleksandar Vulin rekao je da je broj migranata koji iz Makedonije dolazi u Srbiju značajno smanjen, ali da se naša zemlja i dalje ponaša organizovano i humano.\nEkonomista Ljubodrag Savić smatra da se nakon današnjeg potpisivanja memoranduma sa kineskom HBIS grupom najzad nazire rešenje za Železaru Smederevo i ocenjuje da bi njeno preuzimanje bio dobar aranžman, s obzirom da je Kina veliki svetski proizvođač i potrošač čelika.\nŠefica pregovaračkog tima Srbije Tanja Miščević istakla je danas da će prva poglavlja koja će biti otvorena za par nedelja biti 32 i 35, te da se iza toga spremamo za poglavlja 23 i 24.\nU Srbiji godišnje oko 20.000 ljudi umre od kancera\nMinistar finansija Srbije Dušan Vujović najavio da će srpska vlada u 2016. nastaviti da smanjuje rashode za plate, materijane troškove i kamate i da ukupni deficit države neće preći četiri odsto bruto domaćeg proizvoda (84, BDP).\nNovčano kažnjen Janko Veselinović\nAdministrativni odbor Skupštine Srbije doneo je danas odluku o novčanom kažnjavanju poslanika Pokreta za preokret Janka Veselinovića zbog opomene koja mu je izečena ovog meseca na sednici parlamenta.Novčana kazna iznosi 10 odsto od osnovne plate poslanika, odnosno 6.829 dinara.\nPredstavnici 25 francuskih preduzeća iz regije Nor de France i grada Lil od danas boravi u poseti Beogradu, u organizaciji Francusko-srpske privredne komore, a sa ciljem da se francuskim privrednicima predstave mogućnosti poslovanja na srpskom tržištu.


Kobna je treća preljuba – BiGportal.ba\nVećina preljubnika “padne” tokom treće afere, a u proseku potrebne su nam četiri godine da uhvatimo preljubnika\nVećina preljubnika “padne” tokom treće afere, a u proseku potrebne su nam četiri godine da uhvatimo preljubnika. Tek je svaki deseti ispitanik otkriven tokom prve afere, da bi tokom svake treće preljube, verovatnoća za otkrivanje značajno porasla, pa “pada” svaki peti. Naučnici pretpostavljaju da je razlog to što preljubnici postanu previše samouvereni pa manje vode računa o skrivanju.\nNajviše preljubnika, čak 39 odsto, uhvaćeno je jer su razmenili telefonsku poruku sa ljubavnicom. Sledeći razlog su imejlovi koji su “koštali” 22 odsto nevernih muškaraca i žena, dok su laži o kretanju došli glave svakom petom preljubniku. Studija je pokazala i da su oni koji varaju na početku veze skloni da nastave sa aferama u braku.


Došli smo do kraja događaja i sada, nakon dodjele nagrada, moram vam reći da je bio veliki izazov za sve nas da dođemo ovdje zbog covid-19 pandemije, morali smo nekoliko puta odlagati događaj,” istakao je na završetku Otvorenog prvenstva Evrope u olimpijskim klasama do 21 godine predjednik Evropske ILCA Federacije, Jean- Luc Michon (Žan Luk Mišon).\nNakon jučerašnje bonace, Eol danas radi za organizatore i takmičare Otvorenog prvenstva Evrope u jedrenju do 21 godine za olimijske klase, koje je u uvali Trašte u Tivtu okupilo 128 takmičara iz 29 zemalja.\nOd početka takmičarskog programa Otvorenog prvenstva Evrope u olimpijskim klasama za jedriličare do 21 godine vjetar je u uvali Trašte mrsi konce organizatorima i takmičarima-saopštili su organizatori.\nPrijatelj i član JK Delfin, profesionalni fotograf i profesor fotografije Duško Miljanić, svakodnevno je u regatnom polju u uvali Trašte i bilježi kadrove sa Otvorenog prvenstva Evrope u jedrenju za olimpijske klase do 21 godine, koje je okupilo 128 takmičara iz 29 zemalja Evrope i svijeta. Pogledajte kako je protekao 12.jun, drugi dan kvalifikacija.\nDrugi kvalifikacioni dan Evropskog prvenstva za jedriličare do 21 godine u olimpijskim klasama, koje se jedri u uvali Trašte u Tivtu od 9. do 16. juna, protekao je u užarenoj sportskoj atmosferi uz realizaciju planiranog- odjedrene su tri regate u klasama ILCA6 i ILCA7.\nEECU 21 2021 TIVAT, Dan 1. (foto)\nPogledajte kako je protekao prvi oficijelni dan Otvorenog prvenstva Evrope za klasu ILCA do 21 godine, koje je u naselju Lustica Bay u zalivu Traste okupilo 131 takmicara iz 26 zemalja Evrope, kao i predstavnike Perua, Guatamale, Kajmanskih ostrva i Egipta.\nStigli jedriličari čak i iz Perua, Guatamale i Kajmanskih ostrva\nNorvežanke šampionke, Hrvaticama bronza\nRukometašice Norveške osvojile su titulu prvaka Evrope na šampionatu u Danskoj.


Jedan od najčešćih mehanizama za prevazilaženje bolnih životnih događaja, pa tako i razvoda, jeste pokušaj da zamrznemo emocije, da ih hirurškim putem odstranimo i ne bavimo se njima. “Živni malo, nisi umrla” je upravo rečenica koja u sebi sumira ovu filozofiju, u svojoj biti veoma opasnu, jer jedino kroz proživljavanje bolnih stanja možemo da dođemo do tačke u kojoj se vraća vera i nada u budućnost i kada se život zaista nastavlja dalje. I da, možda osoba koja se razvela nije umrla, ali je važno imati na umu da je umro jedan odnos i ideja o zajedničkoj budućnosti zbog čega razvod i jeste tako težak. U psihologiji tugovanja na razvod se gleda kao na gubitak i, iako možda manjeg intenziteta, podrazumeva sve one faze tugovanja koje su prisutne i kada neko koga smo voleli umre. Osoba koja se razvodi nije umrla ali jeste nekoga izgubila i jedino kroz ono što u psihoterapiji zovemo “rad tuge” može da dođe do tačke u kojoj se život nastavlja dalje. I ne kaže se bezveze rad tuge jer tugovanje radi za nas tako što nam pomaže da prihvatimo razvod kao svojevrsni gubitak i naučimo da živimo sa njim.\nIako verujemo da vreme leči sve rane, ne leči ih vreme samo po sebi nego vreme koje izdvojimo za rad na sebi i prorađivanje bolnih stanja nakon razvoda. Svaka osoba ima svoj lični tempo oporavka i niko ne može odrediti “uvremenjenu” formulu preboljevanja.\nVažno je proveriti sa sobom da li smo se u nekom momentu “zaglavili”, zatvorili ka proživljavanju bolnih stanja ili izgradili filozofiju da život nema smisla i da je budućnost prilično crna. Možda je tuđa percepcija da je prošlo dovoljno vremena samo pokušaj da nas ubrzaju u procesu oporavka, a možda je zaista pokazatelj da smo se negde zaglavili. Neophodno je prvo proveriti sa sobom gde smo, a onda znati adekvatan način kako da odgovorimo na ovu rečenicu.


Balkan dio Strateške agende Evropske unije 2019-24. | Eurointegracije, Evropska unija | Al Jazeera Balkans\nUsvojena Strateška agenda izdvaja četiri prioritetne oblasti na koje će se u narednih pet godina fokusirati EU politika.\nLideri Unije se obavezuju da će s partnerima širom svijeta nastaviti rad na globalnom miru i stabilnostiEPA-EFE\nLideri zemlja članica Evropske unije usvojili su u četvrtak navečer na samitu u Briselu novu Stratešku agenda za period 2019-24. u kojoj je među prioritetnim oblastima podrška evropskoj perspektivi država koje su, kako se navodi, "sposobne i voljne pridružiti" se Uniji.\nStrateška agenda izdvaja četiri prioritetne oblasti na koje će se u narednih pet godina fokusirati EU politika.\nTo su zaštita građana i slobode, razvijanje jake i vitalne ekonomske baze, izgradnja klimatski neutralne, zelene, fer i socijalne Evrope i promoviranje evropskih interesa i vrijednosti na globalnoj sceni.\nU dijelu koji se odnosi na promoviranje evropskih vrijednosti u svijetu navodi se kako bi u okruženju rastuće neizvjesnosti i promjena EU-a trebao nastaviti svoj strateški pravac djelovanja kako bi zaštitila svoje interese, podržala svoje vrijednosti i način života i pomogla u oblikovanju globalne budućnosti.\nZajedničke evropske vrijednosti\n"EU će promovirati svoj jedinstveni model saradnje kao inspiraciju za druge. Ona će podržati evropsku perspektivu za evropske države sposobne i voljne da se pridruže. Ona će voditi ambicioznu politiku susjedstva", navodi se u Strateškoj agendi.\nLideri Unije se obavezuju kako će s partnerima širom svijeta nastaviti rad na globalnom miru i stabilnosti i promovirati demokratiju i ljudska prava.\nKada je riječ o zaštiti građana i slobodama, navodi se kako su zajedničke evropske vrijednosti temelj evropske slobode, sigurnosti i prosperiteta, a da vladavina prava mora biti u potpunosti poštovana od svih država članica i EU-a.\n"Evropa mora biti mjesto gdje se ljudi osjećaju slobodno i sigurno. EU će braniti osnovna prava i slobode svojih građana, kao što je priznato u ugovorima, i štititi ih od postojećih i novih prijetnji", navodi se u tekstu Strateške agende.\nPravilno funkcioniranje Schengena\nKroz Stratešku agendu EU se zalaže za efikasnu kontrolu vanjskih granica u cilju unutrašnje sigurnosti, ali i za dalji razvoj funkcionalne migracione politike i saradnju sa zemljama porekla i tranzita u borbi protiv ilegalne migracije i trgovine ljudima i osigurati efikasan povratak.\n"Poduzet ćemo neophodne korake da osiguramo pravilno funkcioniranje Schengena. Gradit ćemo i jačati našu borbu protiv terorizma i prekograničnog kriminala. Povećat ćemo otpornost EU-a na prirodne i ljudske katastrofe i zaštiti naša društva od zlonamjernih cyber aktivnosti i dezinformacija", navodi se u dokumentu usvojenom na samitu EU-a u Briselu.\nKada je ekonomija u pitanju, Strateškom agendom se poručuje kako je snažna ekonomska osnova od ključnog značaja za konkurentnost, prosperitet i ulogu Evrope na globalnoj sceni i za stvaranje radnih mjesta.\n"Moramo osigurati da euro radi za naše građane i ostaje otporan, produbljujući Ekonomsku i monetarnu uniju u svim njenim dimenzijama, dovršavajući Uniju banaka i tržišta kapitala i jačajući međunarodnu ulogu eura", piše u tekstu EU Agende za 2019-24.\nStrateškom agednom EU se obavezuje na dalju digitalnu transformaciju.\nPoziva se i na "dubinskoj transformaciju EU ekonomije i društva, kako bi se postigla klimatsku neutralnost", na način koji uzima u obzir nacionalne okolnosti i društveno je pravedan, ali i u skladu s Parskim sporazumom.\n"Evropska unija će ubrzati prelazak na obnovljive izvore energije, povećati energetsku efikasnost, smanjiti zavisnost od vanjskih izvora, diversificirati svoje zalihe i ulagati u rešenja za mobilnost budućnosti", piše u usvojenom tekstu dokumenta.\nStrateška agenda poziva na osiguranje socijalnih prava, jednakost između žena i muškaraca i na jednake mogućnosti za sve.


Biomasa veoma važan energetski izvor - Bizlife.rs\n08:54 Novi Sad, 16/11/2016\nVeće korišćenje obnovljivih vidova energije, pre svega biomase, koja je najznačajniji resurs ove vrste energije u Srbiji, razoj tržišta biomase kao put za postizanje većeg stepena energetske nezavisnosti, usvajanje novih znanja i veština u ovoj oblasti, teme su Međunarodne konferenciji „SEE ENERGY – Connect & Supply 2016“, koja se održava u Novom Sadu. Na konferenciji, koja se nastavlja i sutra, učestvuju stručnjaci iz Srbije, Austrije, Bosne i Hercegovine, Hrvatske, Italije, Mađarske, Nemačke, Rumunije, Slovačke, kao i predstavnici privrednih komora, asocijacija, investicionih i komercijalnih banaka.\n– Pokrajinska vlada će, i pored primera dobre prakse koji postoje u Vojvodini, mnogo više raditi kako bi se potencijali obnovljivih izvora energije više koristili, a preduzećemo i korake koji će doprineti razvoju obezbeđivanjem podrške za poslovanje sa biomasom u proizvodnji, pre svega, toplotne energije – rekao je predsednik Pokrajinske vlade Igor Mirović otvarajuću konferenciju – Pri tome ćemo sarađivati s naučnim ustanovama, obezbediti koordinaciju svih nivoa vlasti i angažovati se kako bi se zainteresovani investitori podstakli da ulože u energetske objekte na biomasu.\nPo njegovim rečima, Pokrajinski sekretarijat za energetiku naredne godine će imati izraženiju razvojnu funkciju u toj oblasti.\n– Razmatramo mogućnost da zajedno sa lokalnim samoupravama subvencionišemo tehnologije koje će, pre svega u javnim ustanovama, omogućiti veću energetsku efikasnost i prelazak na energiju iz obnovljivih izvora, koja je jeftinija i zahteva manje troškove. Takođe, spremni smo da pomognemo potencijalnim investitorima zaintreesovanim za ulaganje u ovu obalst, tim pre što naše zakonodavstvo daje uređene i fer uslove za investicije u oblasti obnovljivih izvora energije – rekao je Mirović.\nPo njegovim rečima, za manje energetske objekte nadležna je AP Vojvodina, a ovakvi susreti dobar su način za promociju potencijala u obalsti obnovljivih izvora energije, posebno kada je reč o biomasi.\n– Biomasa je u Vojvodini još uvek samo nus-produkt poljoprivredne proizvodnje, a može biti iskorišćena na mnogo bolji način. Osim uštede i zamene fosilnih goriva, korišćenje biomase ima mnogo prednosti – doprinosi očuvanju životne sredine, obezbeđuje uslove za otvaranje novih radnih mesta, pokretanje privrede, ali i sigurnost u snabdevanju energijom – rekao je Mirović.\nPredsednica Nacionalne asocijacije za biomasu Nataša Bajić ukazala je da je cilj stvaranje koncepta za profitabilno korišćenje biomase. Ona je istakla da je za to veoma značajan podsticaj obezbeđen izmenama Zakona o poljoprivrednom zemljištu, kojim se omogućava dugogodišnji zakup zemljišta u cilju podizanja energetski efikasnih zasada i plantažnog uzgoja biomase industrijskog obima. To će, ukazala je Nataša Bajić, obezbediti razvoj novog bio-energetskog sektora, kao nove privredne grane, ali i razvoj poljoprivrede i sela.


GLAVNA TUŽITELJICA GORDANA TADIĆ SASTALA SE SA ZVANIČNICIMA MEĐUNARODNE KOMISIJE ZA TRAŽENJE NESTALIH OSOBA (ICMP) U BiH\nCentralne teme sastanka odnosile su se na nastavak aktivnosti nakon revizije posmrtnih ostataka u kosturnicama u BiH, u segmentu daljeg postupanja sa posmrtnim ostacima, njihovom objedinjavanju i smanjenju broja neidentificiranih posmrtnih ostataka.\nGlavna tužiteljica Tužilaštva BiH, Gordana Tadić, zajedno sa svojim saradnicima, sastala se sa predstavnicima Međunarodne komisije za traženje nestalih osoba (ICMP) u BiH, na čelu sa Samirom Krehić, zamjenicom šefa Programa za Zapadni Balkan.\nCentralne teme sastanka su se odnosile na aktivnosti nakon procesa revizije posmrtnih ostataka u kosturnicama i mrtvačnicama širom BiH, odnosno, pregleda i identifikacije posmrtnih ostataka koji su pronađeni, ali nisu bili identificirani.\nNa sastanku je razgovarano o daljim aktivnostima koje će se odnositi na spajanje pronađenih posmrtnih ostataka sa već identificiranim posmrtnim ostacima te predaju posmrtnih ostataka porodicama žrtava, kao i ukop posmrtnih ostataka.\nNakon završenog postupka revizije bit će doneseno novo uputstvo koje će omogućiti nadležnim tužilaštvima da krenu u implementaciju preporuka datih od ICMP-ja sa ciljem smanjenja broja otkrivenih a neidentificiranih posmrtnih ostataka koji se čuvaju na više lokacija u BiH.


Iako nam je krajem prošle godine priznao da je zainteresovan za učesće u privatizaciji ove banke gde država prodaje udeo od 28 odsto, Aleksić je ipak odlučio da odustane jer mu se takva transakcija ne bi isplatila. Ovaj srpski biznismen, koji je svojevremeno bio vlasnik Alko banke, zbog toga nije podneo, niti će podneti, zahtev Narodnoj banci Srbije za preuzimanje "Jubmes banke".\n-Razlog je jednostavan. Aleksić nije procenio da banka vredi -tvrdi nas izvor, dobro upućen u odluku ovog domaćeg privrednika, koji je u javnosti najviše poznat po vlasništvu luksuznih hotela širom Srbije ali i desetak uspešnih kompanija, poput "Pionira", "Alfa Plama"...\nPrema našim saznanjima dozvolu od NBS za kupovinu "Jubmes banke" tražila je najmanje jedna kompanija, iako nam to u centralnoj banci nisu mogli potvrditi.\nSiniša Mali vodi postupak prodaje\n- Postupak vođenja i okončanja postupka prodaje akcija "Jubmes banke" u nadležnosti je Ministarstva finansija. Narodna banka Srbije po podnetim zahtevima za sticanje vlasništva koje bi im omogućilo više od 5 odsto glasačkih prava u banci, u skladu sa svojim nadležnostima, donosi odgovarajuća akta. S tim u vezi, sada možemo reći jeste samo da su postupci po podnetim zahtevima potencijalnih kupaca za sticanje vlasništva u Jubmes banci u toku - ocenili su u NBS za "Blic biznis".\nKako je "Blic" pisao u novembru prošle godine kada je država i oglasila prodaju "Jubmes banke" srpski biznismen Miroljub Aleksić bio je ozbiljno zainteresovan za kupovinu državnog udela u "Jubmes banci". Pismo o zainteresovanosti za kupovinu 20,1 odsto akcija u Jubmes banci poslala je tada Aleksićeva kompanija "Alfaplam", koja je posedovala 4,99 odsto kapitala banke. "Blic" je tada pisao i da je Aleksić ozbiljan u nameri da dodatno uđe u vlasništvo "Jubmes banke", ali samo pod uslovom da cena bude realna, tržišna.\nSIVA EMINENCIJA srpskog bankarstva odlazi posle 16 godina, a za "Blic" otkriva da šta će raditi ubuduće\nVučić: Borićemo se za Folksvagen do kraja, nećemo lako odustati\nMinistarstvo finansija objavilo je sredinom decembra prošle godine poziv za prikupljanje ponuda za prodaju 28,51 odsto kapitala Jumbes banke. Rok za podnošenje pisama o zainteresovanosti sa obavezujućom ponudom produžen je sa 4. februara na 9. april ove godine. Po objavljivanju prvog poziva za privatizaciju "Jubmes banke" interesesovanje je pokazalo šest kompanija, među kojima su tri imale stranog vlasnika.\nDobit banke povećana sedam puta\nU prvih devet meseci 2018. godine "Jubmes banka" je zabeležila rezultate koji potvrđuju pozitivne trendove u poslovanju. Zabeležen je značajan rast profitabilnosti i u prva tri kvartala 2018. godine iskazana je dobit pre oporezivanja u iznosu od 430 miliona dinara, što predstavlja rast dobiti od 7,3 puta u odnosu na isti period 2017. godine. Banka je osnovana 1979. godine kao specijalizovana finansijska institucija za finansiranje srednjoročnih i dugoročnih izvoznih poslova i osiguranje izvoza od nekomercijalnih rizika. Godine 1997. transformisana je u komercijalnu banku.


Trampu dodeljena "nagrada" za napade na medije\nFoNet | 10. jan 2018.\nAmerički komitet za zaštitu novinara (CPJ), sa sedištem u Njujorku, dodelio je predsedniku SAD Donaldu Trampu nagradu za napade na medije, ućutkivanje kritičara vlasti i slabljenje demokratije.\nKomitet za zaštitu novinara proglasio je Trampa za najvećeg neprijatelja slobode medija među svetskim vođama, a kako se navodi, u neizvesnoj trci uspeo je da pobedi uprkos činjenici da u Turskoj, Kini i Rusiji postoji snažna kontrola medija.\nCPJ ističe da je najuočljiviji i najčešći Trampov prestup „zanemarivanje prvog amandmana Ustava SAD, koji garantuje slobodu štampe, do te mere da su i druge države usvojile njegovu poštapalicu lažne vesti, kako kvalifikuje sve kritike“, prenosi Index.\nKada se sve uzme u obzir, američki predsednik zaslužio je prvu nagradu za ukupni uspeh u potkopavanju globalne slobode medija, objavio je CPJ.\nIako se i u nekim drugim državama snažno bore protiv kritika i oslabljuju demokratiju, Trampovi napadi na medije bili su „najbrojniji u slobodnom svetu“, a nekoliko puta nam je pretio oduzimanjem dozvola za rad i podizanjem tužbi, navodi CPJ.\nOdluka Komiteta za zaštitu novinara je odgovor na prošlonedeljnu najavu Trampa da će 17. januara dodeliti nagradu za „najkorumpiraniji medij sa najviše lažnih vesti na svetu“.\nMediji i Tramp: Obračun kod Bele kuće\nDonald Tramp Kontrola medija SAD\n← Mjanmar podigao optužnicu protiv dvojice novinara Rojtersa\nBizaran potez premijera: Ako želite da pitate… (VIDEO) →


Zbog vanredne situacije: 165 miliona eura kredita MMF-a za BiH - Akta.ba\n01.04.2020. 12:37 / Izvor: Akta.ba\n"MMF želi da u ovim teškim vremenima izrazi svoju solidarnost sa narodom Bosne i Hercegovine. Mi radimo onoliko brzo koliko je to moguće da pružimo pomoć u okviru Instrumenta za brzo finansiranje (RFI)", izjavio je rezidentni predstavnik MMF-a u Bosni i Hercegovini Andrew Jewell.\nNavodi da trenutno očekuju da će u drugoj polovini aprila/travnja doznačiti oko 165 miliona eura kako bi pomogli vlastima da povećaju potrošnju za zdravstvo i finansiraju mjere za stabilizaciju ekonomije.\nPostoji i mogućnost da konačna doznaka bude veća od 165 miliona eura ukoliko Izvršni odbor MMF-a odluči da poveća limit za pozajmljivanje u okviru RFI.\n"U ovom vremenu neizvjesnosti, valutni odbor CBBH predstavlja stub stabilnosti. Valutni odbor je dobro služio Bosni i Hercegovini više od dvije decenije, doprinoseći niskoj stopi inflacije, finansijskoj stabilnosti, i povjerenju u valutu. Svaki pokušaj da se devizne rezerve Centralne banke koriste u fiskalne svrhe bi narušio valutni odbor, predstavljao bi prijetnju po finansijsku stabilnost i rizik za nastanak značajnih inflatornih kretanja. Drugim riječima to znači da bi, pored ekonomske i humanitarne krize sa kojima se BiH sada suočava, imali i finanisjku krizu i krizu valute", istakao je on.\nIz tog razloga, dodaje, ukoliko se kompromitira aranžman valutnog odbora, MMF neće pružiti finansijsku pomoć Bosni i Hercegovinu u okviru Instrumenta za brzo finansiranje.


Beta 1. maja 2020. 09:25\nJedan od lidera Ujedinjene demokratske Srbije (UDS) i narodni poslanik Nenad Konstinović izjavio je danas da ta politička organizacija ostaje pri odluci da izadje na naredne izbore, ali da država mora da napravi uslove za bezbedan izborni proces.\n„Taj tim ima zadatak da napravi takvo uputstvo za sprovodjenje izbora da gradjani budu u potpunosti bezbedni, da bude moguće da svako ostvari svoje pravo da glasa, da se tom prilikom niko ne zarazi, da ljudi budu sigurni da mogu da idu na birališta i da se proces sprovede u skladu sa zakonom“, rekao je Konstantinović.\n„Mi ćemo svakako na izbore izaći, mislimo da se na njih mora izaći kako bi se promenila vlast koja nije dobra. Način kako se vlast ponašala tokom pandemije prema gradjanima je bio uvredljiv, nema smisla da se na gradjane derete a ljudi su disciplinovani i odgovorni“, rekao je Konstaninović.\nOn je rekao da država mora da omogući da gradjani budu potpuno bezbedni u izbornom procesu i dodao da svi treba da izadju na izbore i da glasaju za one ljude za koje veruju da će moći da organizuju da država radi drugačije da se na humaniji način prodje kroz krizu koja još nije završena.\n„Ono što je nedostajalo u periodu krize je to da gradjani budu u prvom planu i da sesvakom čoveku omogućii da ovu krizu prevazidje na jedan normalan način, tako da što manje stvari bude uskraćeno. Država treba da se potrudi više oko toga“, rekao je Konstantinović.


Evakuisano najmanje 800 ljudi - požari u Španiji, šume potpuno izgorile - BIGportal.ba\n16 Avgusta, 2021 16 Avgusta, 2021 073\nNajmanje 800 ljudi evakuisano je danas nakon što je šumski požar izbio u dva regiona, a velika suša i visoke temperature prete da izazovu nove požare.\nDva aviona, helikopter i najmanje 200 vatrogasaca je poslato u provinciju Avila u centralnoj Španiji kako bi suzbili vatrenu stihiju, saopštila je španska vojna jedinica za hitna pitanja, preneo je AP.\nŠpanski Crveni krst je objavio fotografije na kojima se vidi kako se stariji građani odvode na sigurno.\nVlada regiona Kastilja i Leon evakuisala je stanovnike iz nekoliko sela, pa je tako oko 500 ljudi odvedeno u sportske objekte kako bi se sklonili od požara koji je zahvatio oko 5.000 hektara šume.\nPredsednik opštine Solosančo Hesus Martin izjavio je da su šume potpuno izgorele i da je situacija užasna jer je sve ugljenisano. U regionu Valensija, oluja s grmljavinom je izazvala požar, koji je naterao na evakuaciju 300 stanovnika sela Azuebar.\nOglasio se i premijer Španije Pedro Sančez, koji je rekao da se solidariše sa evakuisanim građanima i da “može da zamisli kroz kakav bol i brigu prolaze”, zahvalivši spasiocima.\nBivši direktor CIA poručio: “Pobeda talibana je katastrofa za svijet”


Poskupljuju slatkiši i suhomesnata roba\nBEOGRAD - Paštete, kobasice, tunjevina i sardine u konzervi, smrznuto povrće, slatkiši, nes kafa, „lav“ pivo, vode, sokovi, vina, praškovi i omekšivači za veš, deterdženti za posuđe, sapuni, pelene i higijenski ulošci samo su neki od proizvoda koji će poskupeti do kraja ovog i tokom sledećeg meseca.\nProizvođači i uvoznici, kako kažu trgovci, nove cenovnike šalju skoro svakodnevno. Kako je „Blic“ ranije najavio, već u ponedeljak u radnjama će osvanuti nove cene proizvoda kompanije „Henkel“.\n„Meriks“ prašak za veš u pakovanju od tri kilograma, kako kažu trgovci, poskupeće za 7,9 odsto, cena omekšivača za veš „silan“ biće uvećana za 11,4, sapuna i sredstava za čišćenje „bref“ za pet, dok će cene deterdženata za suđe „mer“ i sredstava za pranje stakla „mer glas“ biti uvećane za šest odsto.\nTri dana kasnije za šest odsto poskupeće vode i sokovi kompanije „Voda Vrnjci“, ali i sokovi „la vita“ i vina „međaš“ kompanije „Župa“. U isto vreme sa primenom startuju i novi cenovnici kompanije „Karneks“, po kojima će cene pašteta, mini-kobasica, viršli, kulena, čajne i budimske kobasice biti uvećane za tri do 12 odsto.\nU poslednjoj nedelji aprila potrošače očekuje i poskupljenje praškova i omekšivača za veš kompanije „Beohemija“, čije će cene biti uvećane za osam, odnosno sedam odsto.\nU maju, kažu trgovci, sledi novi talas poskupljenja. U prvoj nedelji cene slatkiša kompanije „Biolend“ biće uvećane za tri do pet, a cene sredstava za ličnu higijenu kompanije „Mauricijus“ za dva do 10 odsto.\nU nastavku meseca, kako kažu trgovci, štrudlice kompanije „Žitoprerada“ poskupeće za sedam odsto, „lav“ pivo u pakovanju od 0,5 l za 2,4, a voda kompanije „Mivela“ za 15 odsto.\n- Nove cenovnike dobili smo i od kompanije „Nestle“, po kojima će sledećeg meseca nes kafa „2u1“ i „3u1“ poskupeti za šest odsto, a nes kafa gold i kapućino za pet odsto. Uz to, nove cene dobiće i njihovo smrznuto povrće, pa će „jupik“ smrznuti kukuruz šećerac koštati 4,3, spanać 4,7, a pomfrit čak 14,4 odsto više nego sad. Kompanija „Lmx“ diže cene konzervi tunjevine 16, a sardine šest odsto, a kompanija „Drenik“ cene „suprims“ pelena i higijenskih uložaka „boni fil fajn“ pet odsto - priča jedan od trgovaca.\nPod izgovorom rasta cena sirovina, ambalaže, goriva i struje, od kraja marta do danas cene brojnih prehrambenih proizvoda, ali i kućnih potrepština, u proseku su uvećane za pet do 15 odsto. Među njima su jaja, slatkiši, uvozni deterdženti za veš i kućna hemija, mesne prerađevine, vode i sokovi, mlečne prerađevine, uvozna riba, pivo...


Britanci se spremaju za Marina: Dolazi da zarije nož u ranjeni Totenhem Britanci se spremaju za Marina: Dolazi da zarije nož u ranjeni Totenhem\nObjavljeno: 20. 10. 2019 u 14:48h\nBritanski mediji krenuli su sa najavljivanjem dolaska crveno-bijelih, ali i kritikama na račun “svoje” ekipe koja igra uzuzetno loše u posljednje vrijeme.\nBritanci podsjećaju da je Marin bio član Čelsija i nazivaju to doba u njegovoj karijeri “mizernim”.\n“Igrati protiv finaliste Lige šampiona, jednog od najvećih klubova u Evropi, je velika stvar za sve u Zvijezdi. Naša pobjeda prošle sezone protiv Liverpula znači da svi moraju da nas poštuju”, prenosi “Dejli Star” Marinove riječi.\nČinjenicu da Spursi imaju dvije pobjede u posljednjih 11 mečeva, računajući i debakl protiv Bajerna u prethodnom kolu LŠ i poraz od 7:2, britanski mediji koriste da potpuno skinu pritisak sa vicešampiona Evrope.


Зелени Србије на сајту и у билтену ЕГП | Zeleni Srbije\nZeleni Srbije na sajtu i u biltenu EGP\nOriginalne tekstove možete pogledati – bilten EGP – sajt EGP\nStranka Zeleni Srbije slavi ulazak predsednika stranke, g. Ivana Karića u nacionalni parlament. Kao što smo izvestili ranije u mesecu, Zeleni Srbije su na izborima učestvovali u koaliciji „Izbor za bolji život“ koja je osvojila 22,3 odsto glasova i dobila 67 mesta u parlamentu. Kao predsednik Zelenih Srbije, gospodin Karić je postao prvi Zeleni poslanik u Srbiji i položio je zakletvu sa ostalim poslanicima u Skupštini 31. maja. Pregovori između stranaka i koalicija oko formiranja vlade su još u toku, međutim, najverovatnije će bivši predsednik Srbije Boris Tadić uspeti da obezbedi većinu u parlamentu da podrži vladu koju će on predložiti. Socijalistička partija Srbije će najverovatnije ponovo biti partner u novoj vladi.\nKao prvi poslanik Zelenih u Srbiji, gospodin Ivan Karić će učestvovati u centralnom događaju obeležavanja Svetskog dana vetra, 15. juna 2012 u Beogradu, zajedno sa danskim ambasadorom u Srbiji i predstavnici Univerziteta u Beogradu.\nNa lokalnom nivou, Zeleni Srbije su osvojili mandate u četiri srpska grada – Boljevcu, Čačku, Požegi i Obranovcu i učestvuju u lokalnim skupštinama u Pančevu i Požarevcu, gde će vršiti funkciju zamenika gradonačelnika. U proseku, na osnovu postizborne analize rezultata iz gradova u kojima su Zeleni Srbije učestvovali na izborima samostalno (Irig, Sremski Karlovci i Ub), stranka je osvojila oko 3% glasova.\nU narednom periodu Zeleni Srbije će se baviti sledećim aktivnostima:\n- Pregled rezultata izbora u Srbiji i postavljanje temelja za dalji razvoj stranke;\n- Uspostavljanje održive organizacione mreže i nastavak procesa izgradnje kapaciteta – u skladu sa procenama potreba novoizabranih zvaničnika i rukovodstva stranke i definisanje akcionog plana da se završi proces razvoja stranke;\n- Razvoj i sprovođenje parlamentarne strategije u cilju povećanja pozitivne percepcije Zelenih Srbije i njihovih aktivnosti do 2016.\n- Identifikacija nekoliko pitanja od značaja i razvoj ključne poruke;\n- Komuniciranje poruke preko prvog Zelenog poslanika Skupštine Srbije;\n- Kreiranje timova za podršku, koji se sastoje od eksperata za svaku konkretnu temu, u cilju praćenja, prikupljanja i obrade podataka od značaja da bi se obezbedio brifing za poslanika;\n- Podsticanje stvaranja prijateljskog okruženja u medijima prema zelenim pitanjima i aktivnostima Zelenih Srbije kroz razvoj i primenu nove komunikacione strategije.\nOznake: Evropska Zelena Partija


SINERGIJA Srbije, Srbija TOP 10, Mapa dobrog provoda – sva prava zadržana » Sajmovi, Manifestacije, Kongresi\nHome Sajmovi, Manifestacije, Kongresi\nDužijanca – Završni deo žetvenih svečanosti\nIn Festivali dogadjaji Subotica Palić, Manifestacije 0 Komentara\nDužijanca - Završni deo žetvenih svečanosti 14. avgust, Subotica, na više lokacija Dužijanca je tradicionalna manifestacija koja se organizuje u znak zahvalnosti za uspešno obavljenu žetvu žita. Vremenom je ...\nKombank arena / Beogradska arena\nIn Lepota, Zabava, Sport i rekreacija Beograd, Lokacija za dogadjaj, Sportski i rekreativni centri 0 Komentara\nBEOGRADSKA ARENA Beogradska arena je najveća sportska hala u Beogradu sa univerzalnom dvoranom za sve sportske događaje: košarku, rukomet, odbojku, tenis i atletiku. Po potrebi, ona može biti i ledena dvorana i dvor ...\nIn Lokacija za dogadjaj, Oprema za iznajmljivanje, Smeštaj Beograd 0 Komentara\nHoliday Inn Belgrade Holiday Inn u Beogradu ima 4 zvezdice, a smešten je na povoljnom položaju, u najznačajnijoj poslovnoj zoni Novog Beograda. Autoput je udaljen 500 metara, a Međunarodni aerodrom Nikola Tesla nala ...\nIn Festivali dogadjaji Sombor, Sportska manifestacija, Dogadjaj 0 Komentara\nSomborski maraton Tradicinalni Somborski maraton, trka na 21,1 km je nastarija i jedna od najprivlačnijih asfaltnih trka u našoj zemlji sa preko 100 učesnika iz Srbije i okruženja. Osim trke na 21 km, učesnicima je ...\nIn Festivali dogadjaji Sombor, Manifestacije 0 Komentara\nSomborski kotlić Tradicionalna letnja manifestacija, „Somborski kotlić” održava se sredinom jula na Trgu Svetog Trojstva – poznatijem kao „Ćelavi trg“ u centru Grada Sombora. Ovo je dan kada se više od ...\nManifestacija „Ulica starih zanata“\nManifestacija „Ulica starih zanata“ Manifestacija „Ulica starih zanata“ je izložbeno-prodajnog karaktera na kojoj majstori starih zanata promovišu svoje umeće i proizvode uz programe kulturno-umetničkih dru� ...


RTCG - Radio Televizija Crne Gore - Nacionalni javni servis :: Svijet :: EU nije za povratak Rusije u G7\nTUSK SAOPŠTIO 24. 08. 2019. 23:07 >> 23:11 2\nEU nije za povratak Rusije u G7\nPredsjednik Evropskog savjeta Donald Tusk izjavio je da Evropska unija ne može da se složi sa logikom predsjednika SAD Donalda Trampa da se Rusije pozove u G7, kao i da će pokušati da ubijedi ostale lidere bloka da bi bilo bolje da pozovu Ukrajinu kao gosta na sljedeći sastanak G7.\nTusk smatra da su se razlozi zbog kojih Rusiju ne treba pozivati na samite G7 samo povećali od 2014. godine.\n"Najprije bih želio da kažem da su i dalje aktuelni razlozi zbog kojih je Rusija prestala da dobija pozive od 2014. godine. Međutim, postoje i novi razlozi, na primjer, provokacija Rusije u Azovskom moru", rekao je Tusk na konferenciji za novinare posvećenoj Samitu G7 u Francuskoj.\n"Danas ću pokušati da ubijedim svoje sagovornike da je bolje da pozovemo Ukrajinu kao gosta na sljedeći sastanak G7", dodao je on.\nGovoreći na Samitu G7, koji je u subotu počeo u francuskom Bijaricu, Tusk je upozorio da će Samit biti "težak test jedinstva i solidarnosti", među članovima bloka usred trgovinskih sukoba između zemalja. Tusk je kazao da takvi sukobi mogu dodatno da uruše već oslabljeno povjerenje među nacijama i da je protekla godina pokazala da je zemljama sve teže da pronađu zajednički jezik.\nRanije je, poslije primjedbe američkog predsjednika Donalda Trampa da će "sigurno" podržati povratak Rusije u G7, radi ponovnog uspostavljanja grupe nacija G8, "visoki zvaničnik" u Briselu rekao novinarima da bi to bio znak slabosti.\nUniji potreban stabilan Balkan\n07. 12. 2019. 8\nTusk novi predsjednik Evropske narodne stranke\nTusk će preporučiti odgađanje Bregzita\n23. 10. 2019. 0


Podrška EU lokalnim samoupravama - EU Delegacija u Srbiji\nBy Jovan objavljeno\t 08/06/2018 Vesti\n“Potreban nam je region kako bi on bio deo rešenja, a ne problema. Želimo da izvozimo stabilnost, a ne da uvozimo nestabilnosti”, rekao je Fabrici.\n“Srbija je do sada otvorila 12 poglavlja, očekuje nas novi sastanak u Briselu na kojem će se razgovarati o novim poglavljima, ali cilj nije otvarati ih, već zatvoriti”, objasnio je Fabrici.\n“Poglavlja su alat, mehanizam da se reforme sprovode”, poručio je šef Delagacije EU.\n“Nastavićemo da podržavamo Srbiju sve dok ona radi svoj deo posla kada je reč o reformama, vladavine prava i medija”, rekao je Vern i dodao da se moraju jačati kapaciteti lokalnih samouprava da primenjuju pravne tekovine Unije.\n“Lokalne samouprave nisu prepoznate kao nosioci evropskih procesa, ali kroz izmene nacionalnog zakonodavstva i opštine menjaju svoje akte i usklađuju ih u duhu reformi i evropskih integracija”, rekla je ona.\n„Zbog poštovanja prema Savetu Evrope ne mogu to da komentarišem, ali pratićemo pažljivo sve i videćemo šta će SE reći tim povodom”, rekao je Fabrici novinarima uoči sastanka sa predstavnicima SKGO.


Porast broja novoobolelih u Negotinu - Glas Zaječara\nNičić: U Zaječaru još 26 novoobolelih, 1 osoba preminula. Vakcinisano do…\nHome Društvo Porast broja novoobolelih u Negotinu\nBroj pozitivnih građana na virus korona u opštini Negotin je u porastu. Dok je za vreme minulog vikenda i praznika za pet dana registrovano 19 pozitivnih od 145 ukupno testiranih građana, za protekla 24 časa, od 49 testiranih građana pozitivan nalaz je registrovan 12, što čini 25 procenata testiranih.\nKoronavirus je potvrđen kod devet osoba muškog pola, starosti od 15 do 89 godina, i tri osobe ženskog pola, od 20 do 89 godina starosti.\nU prethodna 24 časa u negoptinskoj Kovid ambulanti obavljeno je 19 pregleda, 9 prvih i 10 kontrolnih. Na kovid odeljenju ZC Negotin, na kome se trenutno leči sedam pacijenata, u prethodnom danu dva pacijenta su otpuštena na kućno lečenje.\nPrethodni tekstTrenutno u Boru korona virusom zaražene 123 osobe\nNičić: U Zaječaru još 26 novoobolelih, 1 osoba preminula. Vakcinisano do sada 9.629 građana\nTrenutno u Boru korona virusom zaražene 123 osobe 18/02/2021\nNičić: U Zaječaru još 26 novoobolelih, 1 osoba preminula. Vakcinisano do sada 9.629 građana 18/02/2021\nUređuje se put Gornja Prlita – Avramica 18/02/2021\nBor: Uhapšen zbog teške krađe 18/02/2021


NE SMIRUJU SE STRASTI Viši privredni sud PONIŠTIO odluku za upis Turističke organizacije Pale - Srpskainfo\nU opštini Pale se mjesecima ne smiruju strasti oko odluke o osnivanju nove turističke organizacije, jer mnogi smatraju da nije potrebna zato što postoji Turistička organizacija “Jahorina” iz Istočnog Sarajeva.\nPodsjećamo da je priča o lokalnoj turističkoj organizaciji počela u maju kada je skupštinska većina odlučila da se osnuje nova turistička organizacija, dok su se tome žustro usprotivili opozicionari, ali i čelnici TO “Jahorina”.\nVjetar u leđa opozicionim odbornicima, ali i gradskoj turističkoj organizaciji „Jahorina“, dao je je Viši privredni sud u Banjaluci koji je ukinuo Rješenje Okružnog privrednog suda u Istočnom Sarajevu, čime je predmet vraćen prvostepenom organu.\nDirektor Turističke organizacije „Jahorina“ Igor Tošić kaže da je pravda pobijedila i da je ova odluka pomenutog suda u Banjaluci put za izlaz iz situacije u kojoj se samo zbunjuje javnost.\nTošić postavlja pitanje zbog čega su potrebne dvije turističke organizacije u Palama, jer je činjenica da gradska Turistička organizacija „Jahorina“ postoji od 1998. godine i njeno sjedište je od osnivanja u Palama, te su svi zaposleni iz Pala.\nOsnivanje Turističke organizacije opštine Pale je sporno jer nije u skladu sa Zakonom o lokalnoj samoupravi, na šta smo mi upozorili na sjednici Skupštine opštine Pale 29. maja ove godine, kada je načelnik opštine Boško Jugović, mimo zakona, donio prijedlog takve odluke – kaže Tošić u izjavi za Srpskainfo.\nTošić kaže da Zakon o lokalnoj samoupravi jasno definiše nadležnosti između Grada Istočno Sarajevo i opština u njegovom sastavu, te da je turizam nadležnost povjena samo gradskoj Turističkoj organizaciji „Jahorina“.\nOn ističe da se aktivnosti TO „Jahorina“ u 90 odsto slučajeva odnose na područje opštine Pale, odnosno planinu Jahorinu i Olimpijski centar „Jahorina“, koji se većim dijelom nalaze na teritoriji opštine Pale i gdje su svi zaposlenici ove turističke organizacije stanovnici Pala.\n– Činjenica tome jeste i to što smo turističkoj organizaciji nedavno dali naziv „Jahorina“, koja je pokretač razvoja turizma ove regije i sigurno cijele Republike Srpske. Time smo dali do znanja na čemu je fokus naše promocije. Naravno da se uz Jahorinu promoviše sve ostalo što je u našoj nadležnosti, ali ona kao primarna destinacija je „fabrika“ koja zapošljava ogroman broj ljudi i predstavlja potencijal za dalje širenje i nova radna mjesta – ističe Tošić.\nOn dodaje da je predmet vraćen prvostepenom organu.\n– Nadam se da će na sljedećem ročištu biti donesena ispravna odluka i da neće biti dozvoljen upis u registar opštinske turističke organizacije Pala i da će time svima biti jasno da je odluka o njihovom osnivanju donesena mimo zakona – ističe Tošić.\nNačelnik opštine Pale, Boško Jugović je rekao je da je osnivanje opštinske TO način da se iskoriste turistički potencijali koji pripadaju teritoriji opštine Pale za promociju ove lokalne zajednice, te da neće odustati od te namjere.\n– Ovom odlukom Suda se predmet vraća na početak i mi ćemo i dalje insistirati na tome da opština ima svoju turističku organizaciju, a ta priča će vjerovatno ići i do Ustavnog suda – rekao je Jugović.\nIako zvanično i pravno ne postoji, opštinska turistička organizacija u Palama ima dva radnika, od kojih je jedan direktor, i koji primaju platu iz budžeta opštine Pale.\nNačelnik opštine ističe da je novac za plate zaposlenih obezbijeđen relokacijom sredstava sa pojedinih budžetskih pozicija na račun TO Pale.\nOdlukom Višeg privrednog suda u Banjaluci predmet se ponovo vraća Okružnom privrednom sudu u Istočnom Sarajevu na dalje postupanje, a sudbina TO “Pale” biće poznata na sljedećem ročištu.\nRegioni PaleTuristička organizacija


Početak/Ekonomija/Forum naprednih tehnologija peti put u Nišu\nPeti po redu Forum naprednih tehnologija koji se održava u Nišu biće podeljen u tri tematska dela koji će biti organizovani u oktobru i novembru 2019.godine i u martu 2020.godine.\nU prvom delu Foruma, prema rečima Milana Ranđelovića, direktora KLERP-a, od 22. do 25. oktobra, biće održan Specijalizovani Sajam zapošljavanja i Sajam profesionalne orjentacije u Oficirskom domu i naučna konferencija TELSIKS 2019, na Elektronskom fakultetu Univerziteta u Nišu.\nGradonačelnik Niša Darko Bulatović je istako da je održavanje Foruma naprednih tehnologija od posebnog i neporocenjivog značaja za grad Niš.\n“To je strateški plan našeg grada i oblast u kome će se naš grad razvijati u budućnosti, a Forum je najbolji doprinos toj našoj politici. To je najbolje mesto da se sagledaju svi naši potencijali i kadrovski i privredni, posebno u IT oblasti”, istako je gradonačelnik Bulatović.\nCilj Foruma je prezentacija privrednih, naučno obrazovnih, institucionanih i kadrovskih potencijala Grada Niša i regiona u oblasti naprednihtehnologija.\n“Forum naprednih tehnologija će ove godine biti podeljen u tri tematske sredine za odgovarajućim razmakom između događanja”, kaže Ranđelović. “Na taj način pojedinim tematskim celinama pružamo više prostora i veću pažnju javnosti i posetilaca. Tako će 22.oktobra biti održan Sajam zapošljavanja i prifesionalne orjentacije u okviru kojeg će biti i dva panela koja će se baviti tržištem radne snage i kvalifikacionom strukturom stanovništva, dualnim obrazovanjem kao osnovama za razvoj naprednih tehnologija u našem gradu. Iza toga od 23. do 25. biće organizovana naučna konferencija TELSIKS na Elektronskom fakultetu u okviru koje će biti najavljen drugi deo Foruma naprednih tehnologija kroz jedan panel koji ćemo organizovati. Radi se o telekomunikacione infrastrukture kao osnove za razvoj pametmih gradova. Drugi deo Foruma koji će biti organizovan 28.novembra na kome će biti reči o pametnim gradovima”, kazao je Ranđelović.\nTreća celina biće otganizovana početkom marta naredne godine, a organizatori se nadaju da će to biti u novootvorenom Naučno -tehnološkom parku.\nSpecijalizovani Sajam zapošljavanja i Sajam profesionalne orjentacije u Oficirskom domu 22.oktobra.\n„Sajam profesionalne orijentacije biće prilika za učenike završnih razreda osnovnih i srednjih škola da vide gde mogu steknu kvalitetno formalno obrazovanje, pošto će se na sajmu predstaviti brojne obrazovne institucije“, izjavio je Matić. “Učestvovaće dvadesetak poslodavaca koji su iskazali potrebe za 100 radnih mesta, prvenstveno se traže radnici elketro i mašinske struke, programeri. To je pokušaj da rešimo trenutnu situaciju na tržištu radne snege i da zadovoljimo potrebe privrede sa potencijalom koji trenutno imamo na tržištu rada”, kazao je Matić.\nOn je dodao da sa druge strane pokušavaju da kreiraju budućnost grada i pozivaju decu da na jednom mestu vide koja su to znanja i veštine potrebe trižištu rada i kompanijama.\nForum organizuje Grad Niš – Kancelarija za lokalni ekonomski razvoj i projekte, u partnerstvu sa Regionalnom pirvrednom komorom, Elektronskim i Mašinskim fakultetom Univerziteta u Nišu, niškom filijalom Nacionalne službe za zapošljavanje i Klasterom naprednih tehnologija NiCAT.\nElektronski fakultet Forum naprednih tehnologija\nRadovi srednjoškolaca i studenata iz oblasti savremenih informacionih tehnologija na 12. IEEESTEC konferenciji


U PROCEDURI NARODNE SKUPŠTINE RS PREDLOG ZAKONA O ZAŠTITI LICA SA MENTALNIM SMETNJAMA\nRazlozi za donošenje Zakona o zaštiti lica sa mentalnim smetnjama su potreba da se oblast mentalnog zdravlja, uredi na potpuniji način, sa osnovnim ciljem da se uspostavi viši nivo kvaliteta zaštite mentalnog zdravlja, u skladu sa savremenim dostignućima u ovoj oblasti, kao i promovisanje dostupnosti i jednakosti, zaštite ljudskih prava i destigmatizacije. Ovo su samo neki od ciljeva koji su sadržani i u Strategiji razvoja zaštite mentalnog zdravlja ("Službeni glasnik RS", broj 8/07). Strategija promoviše potrebu za reformom sistema zaštite mentalnog zdravlja, čiji jedan deo predstavlja i donošenje adekvatnog i efikasnog zakona koji između ostalog uređuje mehanizme zaštite ljudskih prava lica sa mentalnim smetnjama.\nU Republici Srbiji ne postoji poseban zakon koji uređuje oblast zaštite mentalnog zdravlja. Pitanja vezana za zaštitu prava lica sa mentalnim smetnjama, samo su donekle regulisana pozitivnim zakonskim propisima (npr. Zakon o zdravstvenoj zaštiti, Porodični zakon, Zakon o vanparničnom postupku, Zakon o krivičnom postupku, Krivični zakonik, itd.). U ovim zakonima, međutim, nema odredbi koje se odnose na informisanu saglasnost lica sa mentalnim smetnjama, na prisilno zadržavanje bez pristanka i lečenje u psihijatrijskoj ustanovi ovog lica koje je prethodno dobrovoljno smešteno, kao i na druge uslove u psihijatrijskim ustanovama i druga pitanja koja su regulisana međunarodnim deklaracijama i konvencijama o pravima lica sa mentalnim smetnjama.\nDonošenje ovog zakona ima za cilj da posebno uredi organizovanje i sprovođenje zaštite mentalnog zdravlja, način i postupak, kao i način, postupak, organizaciju i uslove lečenja i smeštaj lica sa mentalnim smetnjama u stacionarnim zdravstvenim ustanovama i dugim zdravstvenim ustanovama.\nKompletan tekst predloga zakona možete preuzeti klikom na link: http://www.parlament.gov.rs/upload/archive/files/cir/pdf/predlozi_zakona/1284-13.pdf(ONLINE).


26.09.2018 Sudionici GARD radionice posjetili Međunarodni aerodrom Sarajevo\nSudionici radionice pod nazivom “Priprema zračnih luka za slučaj katastrofe (Get Airports Ready for Disaster – GARD)“koju organiziraju Deutsche Post DHL grupa i Razvojni program Ujedinjenih naroda, a koja se do 28.rujna održava u Sarajevu, posjetili su danas Međunarodni aerodrom Sarajevo. Tijekom posjeta, sudionici i treneri su obišli sve sektore i druge institucije koje djeluju na MAS-u, gdje su u razgovoru sa zaposlenicima nastojali procijeniti postojeću razinu pripravnosti na sarajevskoj zračnoj luci za slučaj katastrofa.\nZaposlenici Međunarodnog aerodroma Sarajevo upoznali su sudionike radionice za cijelim nizom procedura za postupanje u kriznim situacijama, te i ovom prilikom potvrdili spremnost za odgovor na krizne situacije, a koja se redovito provjerava kroz razne vježbe.\nMeđunarodni aerodrom Sarajevo je strateški važna zračna luka u slučaju prirodne katastrofe, te je od suštinskog značaja imati obučen tim i prilagođeni plan za tretman naglog povećanja zračnog prometa i priliva pomoći i ljudstva koje obično uslijedi nakon katastrofe.\nPodsjećamo, više od 25 službenika i stručnjaka sudjeluje na četverodnevnoj GARD radionici koju održavaju eksperti Deutsche Post DHL grupe i UNDP-a. Tijekom programa, procijenit će se postojeća razina pripravnosti na sarajevskoj zračnoj luci, provesti vježbe obuke i izraditi konkretne preporuke kao i individualni akcijski plan da bi osigurali pripravnost za eventualnu buduću katastrofu.\nU radionici osim predstavnika Međunarodnog aerodroma Sarajevo,sudjeluju još i predstavnici Ministarstva sigurnosti Bosne i Hercegovine, Ministarstva komunikacija i prometa Bosne i Hercegovine, predstavnici vojske i drugih organa uprave te stručnjaci za humanitarno djelovanje.


Intenzivna kampanja za predsedničke izbore 2008. počela rano\nPredsednička kampanja 2008. godine počela je rano i intenzivno, ukazuje u narednom osvrtu saradnik Glasa Amerike Džim Meloun.\nNaredni predsednički izbori se održavaju za godinu ipo dana, ali pretendenti iz obe vodeće političke stranke već vode žustru kampanju za Belu kuću. To nije iznenadjenje za Krega Kroforda, političkog analitičara časopisa Kongresni tromesečnik:\n”Radi se o vakumu vlasti, a vlast se gnuša vakuuma, te je stoga žurba da se on popuni. Pored toga mediji jedva čekaju da izveštavaju o kampanji. Mislim da su je i oni na neki način pospešili.“\nDemokrate veruju da će 2008. biti godina kada će oni ponovo preuzeti Belu kuću, nakon dva mandata predsednika Buša. Senator iz Njujorka Hilari Klinton je favorit medju predsedničkim pretendentima te stranke i njen prioritet je, kako kaže, okončanje rata u Iraku.\n”Ukoliko predsednik Buš ne povuče naše snage iz Iraka pre no što napusti položaj u Beloj kući, ja ću to učiniti kad postanem predsednik počev od dana inauguracije.“\nOsmoro demokratskih pretendenata se protivi ratu, ali zastupa različita mišljenja o tome koliko bi brzo američke trupe trebalo da napuste Irak.\nBivši senator iz Severne Karoline, Džon Edvards, na trećem je mestu po popularnosti. Istu popularnost uživa i bivši potpredsednik Al Gor koji je, medjutim, više puta ponovio da se neće kandidovati za predsednika. Analitičar Kreg Kroford kaže da je zbog toga senator Hilari Klinton u veoma jakoj poziciji.\n”Kako stvari sada stoje, Hilari Klinton bi trebalo da bude naredni predsednik. Ne kažem da se odnos snaga neće promeniti, ali u ovom trenutku ona ima sve preduslove ne samo da osvoji nominaciju svoje stranke već i predsednički položaj.“\nNa republikanskoj strani deset takmičara nastoji da stekne nominaciju svoje stranke. Devet njih podržava predsednikovu politiku u Iraku. Prema anketama, i dalje vodi bivši gradonačelnik Njujorka Rudi Djulijani jer ga mnogi republikanci vide kao snažnog lidera kad je u pitanju nacionalna bezbednost zbog njegovog angažmana nakon terorističkih napada 11. septembra 2001. godine.\n”Ako budemo mahali belom zastavom i dali neprijatelju raspored za povlačenje naših snaga, dovešćemo Sjedinjene Države u defanzivni položaj.“\nMedjutim, Djulijani je izložen kritici svojih republikanskih rivala koji osporavaju njegova konzervativna načela, posebno kad su u pitanju pravo na abortus, kontrola oružja i prava homoseksualaca. Djulijanija po popularnosti sledi senator iz Arizone Džon Mek Kejn, najglasniji zagovornik nove bezbednosne strategije predsednika Buša u Iraku, mada ankete ukazuju da se većina Amerikanaca protivi ratu.\nBivši senator iz Tenesija Fred Tompson i bivši spiker Predstavničkog doma Njut Gingrič iz Džordžije, još uvek nisu odlučili da li da se kandiduju. Analitičar Kreg Kroford kaže da u republikanskom taboru možda ima još mesta za kandidata koji bi privukao konzervativne grupe koje su baza biračkog tela Republikanske stranke. Tompson bi mogao da se priključi trci u roku od nekoliko nedelja dok će Gingrič doneti odluku u septembru.


Kako proteste spasiti od Dveri i četničke ikonografije | Srbija | Al Jazeera Balkans\nU fokusu moraju ostati antifašističke vrijednosti, fer i slobodni demokratski izbori, slobodni mediji, suočavanje s prošlošću i neupitna integracija Srbije u Evropsku uniju.\nProtestira se u više desetaka gradova i mjesta, a narod se više ne krije, ne šuti i ne plaši od batinaša ili za golu egzistenciju, piše autorReuters\nProtestni talas u Srbiji ušao je u fazu kada se protiv vladavine Aleksandra Vučića na noge polako diže Srbija i formira opozicioni front koji bi mogao na izborima da parira koaliciji okupljenoj oko Srpske napredne stranke. Višegodišnja barijera straha je probijena. Protestuje se u više desetina gradova i mesta, a narod se više ne krije, ne ćuti i ne plaši od batinaša ili za golu egzistenciju. Ako se Vučić doskora hvalio kako noćima ne spava zbog Kosova, sada to sigurno ne može i zbog protesta.\nIako je protest #1 od 5 miliona pokrenuo opozicioni blok Savez za Srbiju, demonstracije su još uvek građanskog karaktera i na prvi pogled politički neutralni. Zato su i masovni. Ipak, ti protesti ostavljaju haotični utisak: nisu precizirani zahtevi vlastima, a u masi se mogu videti razna obeležja i simboli – od LGBT zastava duginih boja do četničkih zastava sa kosturskom glavom. Da bi se održali i dali rezultat, protesti bi iz stihije trebali da uđu u konsolidovaniju fazu, sa jasnim zahtevima, vremenskim rokovima i političkim ili građanskim subjektima koji će se proglasiti liderima. I to je ključno, jer se mora znati ko će i kako zahteve ulice legalizovati i sprovoditi u parlamentu.\nZa to trenutno kapacitet ima samo Savez za Srbiju, koji je već objavio svoj Program u 30 tačaka i Sporazum sa narodom. Ali, kakva je to opozicija okupljena oko Saveza za Srbiju? Da li ona zaista nudi zaustavljanje propadanja Srbije, ili je cilj protesta samo rušenje Vučića?\nSavez za Srbiju je prošle godine formiralo devet političkih subjekata, gde na njihovom sajtu i u medijima figurira Srpski pokret Dveri i manje nacionalističke stranke (Zdrava Srbija, "Otadžbina" sa Kosova), dok paletu zatvaraju levičari i sindikati, koji su spremni na kompromis sa desnicom. Čista sintetička tvorevina, koja u startu najavljuje da je reč o populizmu, jer je nemoguće povezati toliko ideološki različite opcije.\nSavez za Srbiju je objavio Sporazum sa narodom, a ne sa građanima, što u startu govori kojoj se ciljnoj grupi obraća. U srpskom društvu poslednjih godina dominira revizionistički javni diskurs, od bajki o "ljotićevcima" u Politikinom Zabavniku i serije Ravna gora na Radio-televiziji Srbije, do pokušaja da se uspostavi "istorijsko pomirenje" – od Nikole Pašića, preko rehabilitacije četničkog pokreta i nacionalne viktimizacije ratova 90-tih. Nacionalizam je na Balkanu univerzalan trik da se izbegne i zamagli ozbiljna socijalna pitanja.\nS obzirom na to da u Savezu za Srbiju mnogi briselske pregovore smatraju izdajom, u borbi protiv Vučića oni sa takvom politikom sigurno neće dobiti podršku Zapada (države Evropske unije i SAD). U svom programu Savez za Srbiju čak ni ne pominje integraciju u EU. Kosovo, ipak, ostaje ključno spoljnopolitičko pitanje, za koje opozicija ima još maglovitije rešenje od Vučićevog. To jedino odgovara Rusiji, jer ona za Kosovo ne želi rešenje, već održavanje status kvo.\nOpozicija je nesigurno ušla i u bojkot institucija, od Narodne skupštine do lokalnih samouprava, što govori o tome da su se odlučili ne za ukrajinski, već za makedonski scenario. Međutim, kako primećuje novinarka N1 Jovana Štetin Lakić, parafraziram, praksa pokazuje da je bojkot mač sa dve oštrice – u Makedoniji on je za Zorana Zaeva bio pobednička taktika, dok u Crnoj Gori bojkot opozicionara više godina ne daje nikakve rezultate. U Makedoniji su bojkot i protesti izazvali političku krizu, iz koje se izašlo uz međunarodno posredovanje, prelaznu tehničku vladu i pripremu fer i demokrtaskih izbora.\nAko se krene od teze da se srpska politika poslednje tri decenije vrti u krug – kao u Danu mrmota, onda u političkoj projekciji mogućih ishoda vlastita prošlost može biti veoma korisna. Demokratska opozicija Srbije - DOS, odnosno Demokratska stranka, kao njihov spritus movens, došla je na vlast nakon masovnih protesta 5. oktobra 2000. godine, uz pomoć neistrošenih političkih lica onih "koji uvek smeju da vas pogledaju u oči" i koja je na izborima podržao široki elektorat. To su, pre svih, bili Vojislav Koštunica i Demokratska stranka Srbije - DSS.\nUlica kao pritisak na vlast i opoziciju\nUbistvom premijera Zorana Đinđića stvoreni su uslovi da DSS formira vladu i da se Rusija kroz otškrinuta vrata iskrca na Balkan. Rusija i danas ima ogroman uticaj na vlast i opoziciju, s tim da su pojedini lideri iz Saveza za Srbiju spremni već sutra da Rusko-srpskom humanitarnom centru u Nišu dodele diplomatski status. Kao u DOS-u i "Bager revoluciji", Demokratska stranka i njeni kadrovi i danas su ključni akteri u Savezu za Srbiju i, po starom receptu, u prvi plan guraju relativno neistrošene političare sa desnice – Boška Obradovića iz Pokreta Dveri i Vuka Jeremića iz Narodne stranke.\nSrpska opozicija može da se nada kombinaciji nekoliko modela – od petooktobarskog do makedonske mirne promene vlasti podržane protestima. Samo što ovaj put u Srbiji na vlast revolucionarnim putem mogu doći i nedemokratske snage: revizionističke, antiliberalne i proruske. Bila bi to prva desničarska antizapadna revolucija u Evropi. Primer Ukrajine i Majdana bi i tu mogao biti koristan: opozicija je 2013/14. godine aktivno učestvovala u protestima i njihovoj logistici, ali je bila inferiorna u odnosu na građanske pokrete. U najdramatičnijim trenucima pregovora sa predsednikom Viktorom Janukovičem, uz posredovanje Poljske, Nemačke i Francuske, opozicioni politički lideri bili su javno izviždani i skoro skinuti sa scene na trgu kada su donosili odluke samo za svoj interes. Znači, ulica kao pritisak i na vlast, i na opoziciju.\nUpravo zbog toga lideri građanskih protesta u Srbiji ne bi smeli dopustiti da proteste u potpunosti preuzme Savez za Srbiju. To proročko pitanje je već na bini javno postavio jedan od organizatora, glumac Branislav Trifunović: "Hoćemo da nam napišete kako ćemo da vas kontrolišemo i kako ćemo da vas smenimo." Lideri protesta bi trebali iskoristiti ovaj momenat političke neutralnosti dok glumci, pisci, studenti i javne ličnosti drže mikrofon – usmeravati birače u pravcu građanske svesti i kontrole. Promena diskursa sa nacionalističkog na socijalni ključ je za stabilizaciju srpskog društva. U fokusu moraju da ostanu antifašističke vrednosti, fer i slobodni demokratski izbori, slobodni mediji, suočavanje sa prošlošću i neupitna integracija Srbije u EU. I nipošto ne dozvoliti da iz tih protesta politički profitiraju desničarske stranke i pokreti poput Dveri.\nPokret za Srbiju\nSuočavanje sa zločinačkom prošlošću kao nemoguća misija\nRetro je u modi - reciklaža političkih ideja u Srbiji


Premijer Branković s novim šefom misije OSCE-a u BiH - Klix.ba\nPremijer Federacije BiH Nedžad Branković sastao se danas s novoimenovanim šefom Misije OSCE-a u BiH ambasadorom Garyjem Robbinsonom.\nPremijer je ambasadora Robbinsona upoznao o najaktuelnijim pitanjima u FBiH te kazao da ovo društvo treba ući u intenzivne reforme jer postojeće institucije ne mogu odgovoriti potrebama građana te da Vlada FBiH pokušava ukazati na te probleme.\n" Problem našeg društva je složenost političkog sistema koji, u vremenu koje dolazi, neće biti u stanju da odgovori na potrebe građana, posebno onih koji su socijalno ugroženi. Administracija je veoma skupa, ali je veći trošak taj što je nefunkcionalna. To su pitanja koja sam kao premijer otvorio ovih dana, i ako na tome ne počnemo raditi, vrlo brzo ćemo imati još veći problem", kazao je Branković.\nAmbasador Robbins se složio s ocjenom premijera da FBiH ima veoma kompleksnu strukturu te istakao da je Misija OSCE-a u BiH spremna da pomogne u neophodnim reformama.\nOSCE je u okviru nadležnosti već mnogo toga uradio u domenu reformi Izbornog zakona i odbrane i trenutno intenzivno radi na područjima kao što su demokratizacija, ljudska prava i obrazovanje.\nAmbasador Robbins je apsotrofirao da će Misija OSCE-a u BiH ostati sve dok njena prisutnost bude potrebna. Sugovornici su se saglasili da je neophodno jasno definiranje nekoliko temeljnih vrijednosti koje će prihvatiti svi u BiH i da na tome treba raditi u vremenu koje predstoji, saopćeno je iz Ureda za odnose s javnošću Vlade FBiH.


Izbjegavanje poreza kao poslovni model - CdM\nAfričke zemlje godišnje izgube 50 milijardi američkih dolara poreskog novca, a to je više od razvojne pomoći koja je namjenjena tom kontinentu. Pritom ni korupcija ne predstavlja problem multinacionalnim kompanijama.\nNevladine organizacije uvijek iznova upozoravaju: afričke zemlje ostaju uskraćene za milijarde poreskog novca, a za to su odgovorne prije svega velike strane kompanije iz sektora energije i sirovina, ali sve češće i manje i srednje kompanije, kao što su organizatori Safarija u zemljama poput Kenije, Tanzanije, Južnoafričke Republike ili Egipta.\nGodišnji gubici prelaze sumu od 50 milijardi američkih dolara, čak i sumu namjenjenu za razvojnu pomoć Afrike, ustanovila je prošle godine Organizacija za ekonomsku saradnju i razvoj. Prema procjeni Ekonomske komisije UN za Afirku radi se o 100 milijardi dolara, dok je prema nekim drugim prognozama riječ o još većim iznosima.\nIstočna Afrika, niski poreski prihodi u sektoru sirovina\nNa primjer u istočnoj Africi u velikom obimu međunarodni konzorcijumi uzimaju gas, ugalj i rijetke sirovine u Tanzaniji i Mozambiku, ali jedva da tim zemljama plaćaju porez. Pri tom se oslanjaju na podružnice u jednoj od mnogih poreskih oaza na ovom svijetu.\nOtkrića Međunarodnog konzorcijuma istraživačkih novinara (ICIJ) pokazuju da se te kompanije u Africi služe međunarodno provjerenim metodama u izbjegavanju plaćanja poreza. Veliki dio zarade koju koncerni ostvaruju u Africi završava u poreskim oazama – iako su kompanije tamo aktivne samo na papiru. Rizici su ograničeni: birokratija je minimalna, službe u poreskim oazama ne postavljaju neugodna pitanja – i ne naplaćuju nikakve ili samo minimalne poreze na dobit.\nU Mozambiku je država jedva u stanju da provjerava aktivnosti i bilans kompanija. Situaciju dodatno pogoršavaju korupcija, loša uprava i generalno slabe vlasti.\nJoš jedan omiljeni metod izbjegavanja plaćanja poreza je kada kompanije prijavljuju prekomjerne troškove, koji recimo nastaju u potrazi za novim nalazištima sirovina ili za smještaj zaposlenih u luksuzne vile čime umanjuju profit, pa tako i poresko opterećenje.\n“Kada je riječ o resursima, uobičajena je praksa da rudarske kompanije daju pogrešne informacije o svom profitu. Mnoge brojke su izmišljene ili lažne, samo da bi na kraju porez ispao mali”, kaže Dr. Jerg Vigarc sa Univeziteta u Lidsu.\n“Dokaza ima. Sve češći su slučajevi podmićivanja visokih vladinih zvaničnika u Africi: „Velike firme im daju novac, a zauzvrat dobijaju zaštitu ljudi iz vlasti”, kaže Vigarc.\n“Naravno da korupcije ima i kod istražnih organa, koji bi trebalo da spriječe ekonomske prevare. Onda se kaže, ostavite taj koncern na miru!” Zbog ograničenih zakonskih sredstava onda se dešava da se umjesto velikih koncerna na udaru nađu mali, lokalni preprodavci.\nStručnjaci su složni da je poresko zakonodavstvo koje je prevladalo na međunarodnom planu prilično štetno za globalnu poresku pravdu. Kompanije za sada nisu obavezne da otkrivaju koliki prihod u kojoj zemlji ostvaruju i gdje plaćaju porez. Multinacionalni koncerni tako mogu i pored skandala nesmetano da sakriju od javnosti svoj profit i da siromašne i bogate zemlje zakinu za poreski novac koji im pripada.\n“To može da se promijeni”, smatra Liza Grosman iz Mreže za poresku pravednost. Glavni zahtjev te mreže je da multinacionalni koncerni postanu obavezni da saopšte gdje su privredno aktivni i gdje ostvaruju zaradu, kako bi upravo tamo i plaćali poreze.\n“Niko ne može da tvrdi da Epl na Bermudskim ostrvima ima velike ekonomske aktivnosti. Upravo tako je i sa evropskim koncernima koji svoj profit bilježe u Holandiji ili Luksemburgu, iako u tim zemljama nemaju privrednih aktivnosti.”\nPritom rešenja postoje.\n“Jedno rješenje bi bilo da se koncern sa svojim brojnim podružnicama i filijalama u poreskom smislu posmatra kao jedna jedina kompanija”, kaže Liza Grosman.\n“Veliki poreski kolač te jedne kompanije onda bi mogao da bude podijeljen među zemljama u kojima je ta kompanija aktivna.”\nTako bi moglo da se utvrdi koliko zaposlenih kompanija ima u određenoj zemlji, koliki prihod tamo ostvaruje i koliko resursa troši.\nNi u Evropi strategije za izbjegavanje plaćanja poreza nisu rado viđene. Više puta Komisija EU presudila je u korist građana, da američke kampanije, kao što su Gugl, Epl ili Amazon ne plaćaju dovoljno veliki porez.\nSa druge strane, praksa velikih evropskih kompanija aktivnih u Africi gotovo da se ne razlikuje od prakse SAD kompanija u Evropi, kaže Liza Grosman. Sa time se slaže i Jerg Vigrac sa Univerziteta u Lidsu: “Ako otkrijemo prevaru bilo da se radi o porezu ili drugim sektorima onda to pokazuje da evropski i njemački koncerni u tim zemljama imaju jako veliku moć. Inače ne bi mogli da rade na takav način.”\nKakva je praksa njemačkih kompanija u Africi – i kakav bi doprinos njemačkih kompanija srednje veličine mogao da bude u ostvarivanju veće poreske pravde? DW je odgovor na to pitanje zatražio od Afričkog udruženja njemačke privrede. Ali u tom udruženju, koje djeluje kao savez njemačkih privrednih kompanija u Africi, nisu bili u stanju kratkoročno da pronađu sagovornika koji bi nešto rekao o toj temi.\nTagsAfrika ekonomija globalan ekonomija izbjegavanje poreza koncerni porezi Svijet\nCrna Afrika 😂😂😂😂


Održana sednica Opštinskog veća opštine Lučani - LUČANI INFO | Najnovije vesti\nNa sednici Opštinskog veća opštine Lučani, koja je održana 23. avgusta razmatran je, najpre, stepen usklađenosti planiranih i realizovanih aktivnosti poslovanja JKP “Duboko” za prvih šest meseci ove godine i data saglasnost na Statut ovog preduzeća.\nTehnički direktor JKP “Duboko”, Nedeljko Milosavljević, je naveo da je opština Lučani u navedenom periodu realizovala 89 odsto plana dopreme otpada što je visok procenat s obzirom da “Komunalac” dopremu otpada obavlja svojim kamionima. Milosavljević je istakao da je za 2019. godinu bio izvestan gubitak u poslovanju JKP “Duboko”, nakon čega su opštine osnivači definisale program za poboljšanje poslovanja i mere su već dale rezultat, pa su svi izgledi da će se ova godina završiti sa pozitivnim poslovanjem.\nVeće je na sednici razmatralo i izveštaj o poslovanju JKP “Komunalac” Lučani za prvu polovinu godine i dalo saglasnost na izmene i dopune finansijskog plana preuzeća. VD direktora, Miloš Bošković, naveo je da je realizacija plana po pozicijama uredna, osim u pozicijama koje je preduzeće premašilo usled vanrednih situacija uslovljenih poplavama i gradom, a koje su nas ove godine zadesile. U ovom periodu sklopljeno je preko 250 reprograma sa dužnicima – potrošačima, ukupne vrednosti oko 10 miliona dinara. Sve vreme, vodosnabdevanje je uredno kao i odnošenje smeća koje je posebno bilo dobro organizovano za vreme Sabora trubača u Guči.\nRebalansom budžeta je izdvojeno 17 miliona dinara iz budžeta čime je JKP “Komunalac” pokrio vanredne troškove nastale prvenstveno angažovanjem mašina iz susednih javnih preduzeća i drugih privrednih subjekata za saniranje nastale štete u vanrednim situacijama.\nVeće je na ovoj sednici usvojilo i Pravilnik za pomoć građanima za saniranje štete nastale usled grada koji je zadesio veliki deo opštine. Zamenik predsednika, Miloš Jovičić, je istakao da će pravilnikom biti dodeljeno oko 4 miliona dinara za pomoć ugroženim domaćinstvima za sanaciju krovne pokrivke i to u visini od 50 odsto za stambene i 25 odsto za pomoćne objekte. Po proceni opštinskih komisija, grad je oštetio ukupno oko 200 hiljada crepova. On je naveo i to da je u prethodnom periodu realizovana dodela državne pomoći za preko 200 popllavenih porodica, čemu je prethodila kategorizacija poplavljenih, procena šteta, a sve je prošlo proceduru verifikacije kod Kancelarije za javna ulaganja. Do sada je oko 110 porodica dobilo državnu pomoć, istakao je Jovičić.\nVeće je razmatralo izmene i dopune pravilnika o sistematizaciji radnih mesta u Opštinskoj upravi, predlog za dodelu solidarne pomoći, zahtev Ministarstva državne pomoći u vezi sa nazivima naseljenih mesta u našoj opštini kao i imenovanja novih školskih odbora. O svemu prethodno navedenom završnu reč će dati odbornici na sednici Skupštine koja je zakazana za petak, 30. avgust.


Vučić danas "sam sa sobom" na konsultacijama oko Vlade | WebTribune\nHome U FOKUSU Vučić danas “sam sa sobom” na konsultacijama oko Vlade\nVučiću je javnost u Srbiji više puta spročitavala da kao predsednik svih građana ne bi trebalo da bude i predsednik Srpske napredne stranke. Zakon to, međutim, ne zabranjuje eksplicitno, a politička praksa je upravo suprotna: predsednik države i stranke je po pravilu u Srbiji politička ličnost broj 1.\nODOŠE MINISTARSKE FOTELJE – Doktor Milošević: Krizni štab lagao narod i nameštao situaciju za izborehttps://t.co/5Wd54wKLbt\nIpak, sveprisutnost predsednika Vučića napravila je još jedan problem – učinila je od SNS stranku bez identiteta. Zato se i desio ovaj komični momenat na konsultacijama, da predsednik za sto seda sa predstavnicima liste “Aleksandar Vučić”…\nZato je jedno od glavnih pitanja i bilo “ko će predvoditi delegaciju SNS”. Interesantan odgovor na njega dobili smo juče: u pitanju je Miloš Vučević, gradonačelnik Novog Sada.\nVučević, iako je u medijima istican kao jedan od potencijalnih kandidata za premijera, nije do sada bio ministar u Vladi, niti je obavljao bilo kakvu bitniju državnu funkciju: upravljanje drugim najvećim gradom u Srbiji ipak nije ni blizu mesta na čelu izvršne vlasti u zemlji.\nIpak, dobri rezultati SNS u Vojvodini i na ovim izborima, ali i relativna nekompromitovanost u javnosti, očigledno su Vučevića izbacili na površinu. I sam gradonačelnik se istakao lojalnošću, pa je krajem prošle godine lično (zbog slučaja Jovanjica) podneo krivičnu prijavu protiv predsednika i predsednikovog brata, inače zaduženog za koordinaciju aktivnosti stranke u Vojvodini.\nCilj prijave nije bilo otkrivanje pozadine afere koja je teško kompromitovala državu, već, naravno, “finta” kojom bi se dokazala nevinost Vučića.\nTakav izbor delegacije očigledno ponovo marginalizuje nominalnog nosioca liste SNS, aktuelnog ministra poljoprivrede Branislava Nedimovića.\nNedimović, koji je, poput Vučevića, relativno nekompromitovana ličnost, osvojio je poverenje predsednika još tokom prvog talasa (odnosno, prvog prika prvog talasa) epidemije korona virusa, kada je, na iznenađenje mnogih, postavljen na čelo kriznog štaba za jug Srbije – iako je poreklom iz Sremske Mitrovice i radi u vojvođanskom ogranku stranke, a i resorom je prirodno povezaniji sa Pokrajinom.


Juncker optužuje Orbana da vodi kampanju dezinformiranja - tportal\nZadnja izmjena 14.12.2018 22:06\nObjavljeno 14.12.2018 u 22:06\nIzvor: Pixsell / Autor: Ye Pingfan/XINHUA/PIXSELL\nPredsjednik Europske komisije Jean-Claude Juncker je u petak u Bruxellesu optužio mađarskog premijera Viktora Orbana da vodi kampanju dezinformiranja o migracijama i Brexitu. "Neki premijeri koji sjede u Europskom vijeću iznose lažne vijesti", rekao je na konferenciji za novinare predsjednika institucija na kraju europskog summita.\n"Kada Viktor Orban kaže da sam ja odgovoran za Brexit, to je fake news", optužio je. "Kada Viktor Orban kaže da su migranti odgovorni za Brexit, to je također fake news", dodao je. "Nemojmo za sve optuživati druge i provjerimo u našim redovima tko su oni koji ih plasiraju", rekao je.\nBurna rasprava o migrantima, Orban: Odbili smo napad, htjeli su im dati više novaca i prava\nmoguća su samo dodatna pojašnjenja\nJuncker: EU neće ponovo pregovarati o Brexitu


State Department: Nusret Imamović među "10 specijalno označenih terorista" - BH Reporter\nState Department: Nusret Imamović među “10 specijalno označenih terorista”\nNusret Imamović, u BiH označavan kao vođa vehabijskog pokreta iz Gornje Maoče, jedan je od deset pojedinaca koje je američki State Department imenovao kao posebno označene globalne teroriste.\nKako je objavljeno na zvaničnoj web stranici State Departmenta, otkako je došao u Siriju, Imamović aktivno podržava nasilni ekstremizam, a sada se vjeruje da se bori za terorističku grupu Al-Nusrah.\nKao rezultat toga, sva imovina pod američkom jurisdikcijom, u kojoj ti pojedinci ili grupe imaju interes, blokirana je, a američkim državljanima zabranjeno je učestvovanje u bilo kakvim transakcijama s njima ili zbog njihove koristi.\nU saradnji sa drugim nasilnim ekstremističkim organizacijama u Siriji, uključujući i Front Al-Nusrah i Islamsku državu Irak i Levant (IDIL), JAMWA je pokrenula smrtonosne napade i kidnapovala civile i drugih strance u Siriji.\nHSI je provela terorističke napade i učestvovala u otmicama civila s drugim nasilnim ekstremističkim organizacijama u Siriji, uključujući i Front Al-Nusrah.\nPrevious Antiislamske reklame na autobusima i podzemnim željeznicama New Yorka\nNext Donatori 16. oktobra hoće odgovore o novcu